Estreinaldiak: Urriak 19Euskal pantailaren gunea\nEstreinaldiak: Urriak 19\nUrteetan bidelagun izan dugu Sarriren literatura, une askotan euskal kulturaren adierazpide nagusiena. Gure sortzailea, ordea, ikustezina izan da urte luzez, zuri-beltzeko argazki izoztua. Idazlea iruditan agertzea du helburu filmak, argazki batek erakusten duenaz harago. Poeta ez da ezer, bere obra ez bada. Eta horregatik, autorearen obrak iruditan jartzea izango da hura pantailara ekartzeko modua.\nGure oroitzapenak, Joseba Sarrionandia idazle iurretarraren literaturan oinarritutako film luze kolektiboa da. Euskal Herriko eta beste zenbait herrialdetako hamabi eragileren pieza banak osatuko dute proiektu hau. Sorkuntza esparru orotarikoak dira autoreak, eta guztiek dute harremanik sortzailearekin: dela pertsonala, dela afektuzkoa, dela literarioa, dela miresmena… Maider Oleaga, Ane Muñoz, Josu Martinez, Eugene Green, Itziar Leemans, Carlos Quintela, Asier Altuna, Maialen Sarasua,Fermin Muguruza, Oskar Alegria, Mireia Gabilondo eta Ozcan Alper dira hamabi zinemagileak, baina sortzaileek adierazi dutenez, auzolana da proiektu honen ardatza.\nGizon handi baten atzean beti omen dago emakume are handiago bat… eta hura ezagutzear zaudete. Funtsezkoa da berau ezagutzea –gutako askok dagoeneko ezagutzen dugu, eta ez gara ohartu ere egin–. Joan Castleman (Glenn Close): adimen handiko emakumea, edertasun oraindik ere liluragarrikoa, gizarte ankerrak espero duen emazte deboto perfektua.\nBerrogei urtez sakrifikatu ditu bere talentua, ametsak eta anbizioak, bere senar Joe (Jonathan Pryce), karismadunaren sua eta ibilbide literario azkarra sustatzeko. ”Artea” –ren izenenean gizonaren desleialtasunak eta aitzakiak jasaten, ez ikusiarenak egiten, betiere dotoretasunez eta umorez. Haien zorigaiztoko itunak desberdintasunean oinarritutako ezkontza-harremana eraiki du, eta Joan ez dago gehiago onartzeko prest. The Wife bidaia hunkigarri, dibertigarri eta emozionala da; feminismoaren, ezagutza propioaren eta askapenaren ospakizun bat.\nGizon zurbilena, traje ilunenarekin. Erraldoirik altuena baino handiagoa oraindik. Beldurra eduki behar diozu, beste inork ezin duena egiteko gai delako”. Hauek dira interneteko erabiltzaileek Slender Man pertsonaiaren inguruan emandako deskribapenak. Pantaila handira helduko da aste honetan, kale kondairez osatutako beldurrezko film honen bitartez.\nPetrak (Bárbara Lennie) ez daki zein den bere aita, bizitza osoan zehar ezkutatu diotelako. Amaren heriotzaren ondoren bila hasiko da, eta Jaume aurkituko du, artista plastiko ospetsu, boteretsu eta bihozgabe bat. Egia ezagutzeko bidean, Jaumeren semea den Lucasekin, Jaumeren emaztearekin (Marisa Paredes) eta Lucasen ama Marisarekin jarriko da harremanetan.\nUne horretatik aurrera, guztiak mugaraino eramango dituen gaiztakeria, familia-sekretu eta indarkeria espiral batean korapilatuko da pertsonaia horien historia. Halabeharrak erabat aldatuko du bere logika krudelaren norabidea, itxaropenerako eta erredentziorako bidea zabalduz.\nCannesko Zinemagileen Hamabostaldian eta Donostiako Zinemalditik igaro da filma, eta nazioarteko kritikaren txalo eta laudorioak pilatu ditu toki batean zein bestean.\nHaruki Murakami idazle laudatuaren istorio batetik abiatuta, pantaila handiaren neurrira egindako egokitzapena dugu hau. Mezulari lanetan aritzen den gaztea dugu Jongsu protagonista. Egun batean, etxez-etxeko jardunean ari dela, Haemi ezagutuko du, auzokidea duen neska. Afrikara bidaiatzear aurkitzen da Haemi, eta bidaia egin bitartean bere katua zaintzeko eskatuko dio gazteari.\nMendeku istorio bat da filma, ama baten mendeku gosean oinarritutakoa. Bizitza lapurtu diotenaren sinestun eta galtzeko ezer ez duenaren ausardiaz, bere etsaiei haiena lapurtzeko asmoak mugituko du bere egunerokoa.\nBeharra dutenen eskubideen aldeko borrokara emana dagoen politikari andaluziarra da Abel (Daniel Grao). Bere partetik, haren emazte Nora (Natalia de Molina), dena alda dezakeen sekretu baten jabe da. 2016an estreinatutako ‘Tarde para la ira’ film arrakastatsua sinatu zuen ekoiztetxe bera dago thriller generora eramandako istorio honen atzean ere.\nBeldurra Drama Estreinaldiak Filmak euskaraz Thriller Zinegileak\nAnimales sin collar Buh-ning / Burning Estreinaldiak Peppermint Petra Slender Man The Wife Urriak 19\n‘Zinema gaur’ zinema zikloa, Gasteizko Montehermoso Kulturunean


Gipuzkoaren Klima Aldaketaren Kontrako Estrategia 2050 - gipuzkoaingurumena\nGipuzkoaren Klima Aldaketaren Kontrako Estrategia 2050/\nGipuzkoako Klima-Aldaketaren Aurkako Borroka-Estrategia 2050\nKlima-aldaketa dugu mende honetako ingurumen erronka nagusia.\n2014ko ebaluazio txostenean, Klima Aldaketari buruzko Gobernuarteko Taldeak (IPCC, ingeleseko laburtzapenaz) agerian jarri zuen klima-sistemaren aldaketa ukaezina dela eta horren eragile nagusia giza jarduerek eragindako Berotegi Efektuko Gasen (BEG) emisioak direla. Adituek azpimarratzen dute ezen egungo klima-aldaketak eta izango dituen ondorioak mendeetan zehar segituko dutela, nahiz orain mugatu berotegi efektuko gasen emisioak. Aitzitik, emisioei bridarik jartzen ez bazaie, klima-sistema orokorreko aldaketak are handiagoak izango dira, eta gora egingo du sistema sozioekonomikoetan eta naturaletan ondorio larri, orokortu eta itzulezinak gertatzeko aukerak. IPCCk bere azken txostena prestatzeko ebaluatu dituen BEG emisioen egoera guztietan tenperaturaren gorakada aurreikusten da, eta oso aukera handia dago, halaber, bero-boladek ere gora egiteko bai maiztasunez bai intentsitatez, uhar edo jasa izaerako prezipitazio aldiak luzeagoak eta intentsitate handiagokoak izateko, ozeanoak azidotzeko eta itsasoaren batez besteko maila orokorrak gora egiteko.\nEtorkizuneko perspektibak nazioarte mailan hartzen diren erabakien eta ezartzen diren bide-orrien mendean badaude ere, horiek toki mailako konpromisoak eta neurriak behar dituzte osagarri.\nIldo horretatik, 2015ean Eusko Jaurlaritzak 2050erako Klima Aldaketaren Euskadiko Estrategia -KLIMA 2050 prestatu zuen, gobernuko sail guztiek partekatutako tresnatzat, orain arte inplementatutako neurriak sendotu eta garapen iraunkorreko etorkizuna diseinatzea ahalbidetuko duten beste berri batzuk hartzearren.\nKLIMA 2050 estrategia Eusko Jaurlaritzaren tresna transbertsaltzat sortu bada ere, Gipuzkoako Foru Aldundia klima-aldaketaren kontrako borroka, zuzenean edo zeharka, politika sektorialen bidez ari da gauzatzen.\nHala ere, orain Gipuzkoako Foru Aldundiak bere politika guztiekiko transbertsala den klima-aldaketaren aurkako borroka-estrategia propioa bat definitu du.\n• Gipuzkoako Klima-Aldaketaren Aurkako Borroka-Estrategia 2050. Laburpen exekutiboa.\n• Gipuzkoako Klima-Aldaketaren Aurkako Borroka-Estrategia 2050


Hasiera » Azken albisteak » Nazioarteko Azken Albisteak » USA Azken Albisteak » 8 estatubatuarretatik 10k txertoaren pasaporteak onartzen dituzte\nAzken Bidaia Albisteak • Negozio Bidaiak • Gobernuko berriak • Osasun albisteak • ostalaritza • Giza Eskubideak • Berriak • berreraikitzen • Arduraduna • Segurtasuna • Turismo • Garraioa • Bidaiaren helmuga eguneratzea • Bidaia Wire Albisteak • Joerak • USA Azken Albisteak • Hainbat Albiste\nAmerikarren% 81.8 txertoaren pasaporteen alde dago\nTxerto pasaportearen ideia gero eta ospetsuagoa da.\nInkestan AEBetako 997 pertsona bildu ziren, txertoen pasaportearekin lotutako hainbat galdera egin zitzaizkien.\nBaby Boomers txertoaren pasaporteak onartzen dituzten gutxien dira.\nInkestatu guztien% 50.9k jakinarazi du txertatzeko pasaportearen eskakizunekin bidaiatzeko joera handiagoa dutela.\nAzken txertoaren inkestaren emaitzek agerian uzten dute estatubatuarrek COVID-19 pandemiarekin lotutako bidaia murrizketek zer sentitzen duten.\nAskatasun pertsonalen inguruko eztabaida etengabe eta herrialde osoan oztoporik gabe bidaiatzeko gaitasunarekin, gehienek uste dute txertoaren frogak baldintza izan behar duela.\nInkestatutako estatubatuarren% 81.8k txertoaren pasaportearen ideia onartzen du, Baby Boomers izanik kontzeptu hori onartzen duten gutxien.\nInkestak, gainera, zein belaunaldirekin ados ez egoteko joera zuen adierazi zuen txertatzeko pasaporteagizonezkoak eta emakumezkoak nola sentitzen diren gaiari buruz.\nTxertoaren pasaportearen ideia gero eta ospetsuagoa da. Batera New York City eta zati batzuk California orain txertoaren froga agintzea, Norvegiako itsas bidaia lineak bezalako enpresa garrantzitsuekin batera, saihestezina da beste hiri, estatu eta konpainiak gauza bera egiten hastea. Eta Florida eta Texas bezalako estatu batzuek txertoen pasaporteak debekatu badituzte ere, publikoa ideia horretara ohitzen hasita dago.\nEkainaren 2tik 3ra bitartean egindako inkestak AEBetako 997 pertsona bildu zituen, hauei lotutako hainbat galdera egin zitzaizkien txertoen pasaporteak - honela definitzen da: "COVID-19ren aurkako txertoa hartu duzula frogatzen duen dokumentua". Pandemia-bidaien murrizketa orokorrekin zerikusia duten lehentasunez galdetuta, inkestatutako herritarrek demografia ugari adierazten dituzte, besteak beste, generoa (gizonezkoa / emakumezkoa), belaunaldia (Baby Boomers / Generation X / Millennials / Generation Z) eta dagoeneko txertatutakoak eta txertatu gabekoak.\nInkestatu gehienek ezagutzen zuten terminoa txertoaren pasaportea, ia% 82k adierazi dute orain ideia modu batean edo bestean onartzen dutela. Emaitza hauek adinarekin eta generoarekin lotu ziren, emakumezkoek gizonek baino txerto pasaporteak onartzeko% 7 gehiago baitzuten. Txertatu ez direnen artean, gizonezkoek emakumezkoek baino gehiago txertatzera bultzatzen zituzten bidaia murrizketetan oinarrituta.


EATB Iparraldeko adarraren artxiboak — Euskal kultur erakundea\nEATB, Euskal Antzerki Taldeen Biltzarrearen xedeetariko bat zen artxiboak biltzea. Ipar Euskal Herriko adarrari dagokionez, lana Heletako egoitzan hasi ondoan, arduradunek erabaki zuten artxiboak Euskal kultur erakundeak bere gain har zitzan. 2008az geroztik, EKE-ren egoitzan, Uztaritzen, kontsultagarri dira.\nTeatro artxibategiaren aurkezpena Heletako Herriko Etxean (1983). Ezkerretik eskuinera: Daniel Arbeletche, Marie-Andrée Arbelbide (auzapeza), Daniel Landart, Txomin Davant (hautetsia) © Jose Goia\nGero, urteak jin, urteak joan, beste hameika kezkari ezin buru eginez, eta aitor dezagun, elkarte-kide oso guti izanez, ez zen inor, zorigaitzez, artxibategiaz behar bezala arduratu.\nEgoera deitoragarri hura ikusiz, EATB-ko azken arduradunek galdegin zioten Euskal Kultur Erakundeari artxibo haien bere gain hartzea. Eta beraz, 2008az geroztik, EKE-n daude, Uztaritzeko Lota Jauregian.\nAntzerki testu numerizatuak\nEATB funtseko antzerki testuak\n2019an Euskal kultur erakundeak deliberatu zuen EATB funtsean ziren antzerki testu batzuen numerizatzea, denen eskura jartzeko gisan.\nLehentasuna emana izan zitzaien argitaragabeak edo eskuragaitzak ziren testuei.\nHorien egile gehienak ezezagunak dira.\nTestuen digitalizazioan aditua den Zarauzko Dijitalidadea enpresak eraman du lana, antzerki testu bakoitza irudi bezala eskaneatuz eta testu-editoreetan erabil daitekeen formatura konbertituz.\nIkus numerizatu diren testuen zerrenda\nEuskal kultur erakundearen ahozko ondarearen kontsultagunean (Uztaritze), antzerkiarekin zerikusia duten ikus-entzunezkoak eta soinuak (Maite Barnetche-ren funtsa, Guillaume Irigoyenen soinu artxibo funtsa...) kontsulta daitezke, hitzordua hartuz gero.\nElkar argitaletxak Piarres Larzabalen 42 obra, Piarres Xarriton euskaltzainak bilduak. Lehen bi tomoak agertu ziren 1991ean, beste biak 1992an.\nMaiatz argitaletxeak: Garazin antzerki I (Gillom Irigoyenen obra) eta Garazin antzerki II (Xebastian Ihidoy-ren obra)\nPirinio Atlantikoetako Departamenduak 2011tik daraman artxibo soinudun eta ikusentzunezko numerizazio programan, grabaketak badaude (antzerkiak, "Galarrotsak" festibala, etab.).\nZerrenda luzatzen ahal genuke… Eugenio Arozena Oiartzuarra, adibidez, aspaldian hasi da Iparraldeko dokumentuen grabatzen eta digitalizatzen. Hark dauka, gaur egun, altxorrik osatuena.


Lantegi Batuak fundazioak 25 urte bete ditu - Lantegi Batuak\nLantegi Batuak / Prentsa oharrak / Lantegi Batuak fundazioak 25 urte bete ditu\nLantegi Batuak fundazioak 25 urte bete ditu\nLantegi Batuak irabazi asmorik gabeko fundazioak 25 urte bete ditu. Bere helburua pertsona urrituentzako ahalik eta lan aukera normalizatuenak sortzea da, adimen urritasuna duten Bizkaitarrentzat, batik bat.\nOinarri sozialeko ekimen hau Gorabiden sortu zen, Adimen ezintasuna duten pertsonen aldeko Bizkaiko elkartean, hain zuzen ere. 1983an eratu, eta orduan zentralizatu zen, Bizkaia osoan, 70eko hamarkadaren amaieran funtzionatzen hasi ziren tailer okupazionalen kudeaketa komertzial eta produktiboa. Gaur egun, guraso eta senideen elkartasuna da Lantegi Batuen sustatzaile nagusia, oraindik ere. Gainera, erakundeen babesa daukagu, foru eta erkidego mailan nahiz estatu mailan. 80ko hamarkadan sortu ginenetik, Lantegi Batuak hor egon da sektore hauetan: azpikontratazioa, mekanizatuak, elektronika, automozioa eta muntaketa desberdinak. Bere egungo jardueraren %65 hartzen du industria alor horrek.\nAldi berean, eta pixkanakako dibertsifikazio prozesu baten bidez, erakundeak bere jarduera eremua zabaldu du azken hamarkadan, zerbitzuen sektorea ere barne hartuz (lorezaintza, garbiketa, pintura, marketing zuzena, digitalizazioa, gasolindegiak, vending, enklabeak eta abar). Gaur egun jardueraren %35a osatzen du.\n1983an eratu zenetik, Lantegi Batuek 4.500 pertsona baino gehiagori lan aukerak eman dizkio. “Gaitasun handiko” langile horiei gehitu behar zaizkie Lantegi Batuetatik irten eta enpresa arruntetan lanean diharduten duten 100 lagunak. Adimen urritasuna dute eta laneko prestatzaile talde bat daukate atzean. Zifra horiek guztiek frogatu baino ez dute egiten urritasuna daukaten pertsonak, laguntza egokiarekin, gai direla, bai lanerako, bai gizarteari euren ekarpena egiteko.\n2008an, Lantegi Batuak industria eta zerbitzu taldea da sendoa da. 1.000 enpresa eta erakunde ditu bezero gisa, eta urtean 60 milioi euroko negozio bolumena dauka. Erakundeak, bere 19 enplegu zentro eta zerbitzu sarearen bidez, 2.500 pertsona baino gehiagori ematen die lana. Horietatik 2.200ek urritasunen bat daukate. Kasuen %70ean adimen urritasuna da, %25ean urritasun fisiko eta zentzumenekoa, eta gainerako %5ean nahaste mentala dute pertsonak.\nLantegi Batuak erreferente bihurtu da 25 urte hauetan; ekonomia sozialeko tresna bat, eraldaketa sozialeko tresna bat. Ekimen eta berrikuntza sozialaz baliatzen da urritasuna duten pertsonak gizarteratzeko, lanaren bitarteko partaidetza soziala bultzatuz.


Irekia Eusko Jaurlaritza - Gobierno Vasco :: Ingurumenak Zaldibarren Verter enpresaren zabortegiaren ingurumen-baimenari buruzko kanpo-auditoria bat kontratatu du\nIngurumenak Zaldibarren Verter enpresaren…\nAzterketa Ricardo Energy & Environment aholkularitzako nazioarteko enpresak egingo du\nIngurumen, Lurralde Plangintza eta Etxebizitza Sailak kanpo-auditoria bat agindu du. Bertan, otsailaren 6an, bi langileren heriotza eragin zuen Verter Recycling enpresaren Zaldibarko hondakin ez-arriskutsuen zabortegiari emandako ingurumen-baimen integratuan (IBI) finkatutako baldintzen betetze- eta kontrol-maila ezarriko dute.\nOtsailaren 18an Eusko Legebiltzarreko Diputazio Iraunkorrean egin zuen agerraldian Arriola sailburuak jada iragarri zuen auditoriak bi helburu nagusi ditu. Lehendabizi, Verter Recycling-en instalazioari bere garaian emandako ingurumen-baimen integratuaren baldintzak nahikoa zorrotzak ziren, eta bai aplikatzekoa zen legeriari bai Zaldibarkoaren ezaugarriak zituen hondakin ez-arriskutsuen zabortegi baten operazio-baldintzei —espedientea indarrean egongo zen denbora guztian— behar bezala erantzuten zieten zehaztu nahi da. Bestetik, Ingurumen Sailburuordetzako Ikuskaritza Zerbitzuak denboran zehar enpresaren jarduera behar bezala gainbegiratu ote duen —zabortegiaren operatiboa eta IBIa betetzen zirela egiaztatuta— ikusi nahi da.\nKanpo-auditoria egiteko Ricardo Energy & Environment enpresa —Ricardo PLCaren aholkularitza-dibisioa— kontratatu da. Duela ehun urte baino gehiago sortutako enpresa britainiar horrek ingurumen-kontsultore gisa duen esperientziari esker aproposa da lan hau gauzatzeko. Ricardo Energy & Environment nazioartean izen handiko aholkularitza-enpresa da, munduan liderra energiaren, ingurumenaren eta teknologiaren esparruetan. Nagusiki Erresuma Batuan eta Europan dihardu. 500 teknikari eta zientzialari baino gehiago ditu —horietako asko euren arlotan adituak—, eta 40 urteko esperientzian bezeroen zerrenda zabala osatu du; horien artean Europako Batzordea dago.\nIngurumen-aholkularitzan burutu duen lana zortzi arlo nagusitara bideratu da: hondakinen kudeaketa eta baliabideen errendimendua, energia, ingurumena (inpaktuaren ebaluazioa, ekologia, nekazaritza eta arrisku kimikoa barne hartuz), negozio iraunkorrak, klima-aldaketa, airearen kalitatea, uraren kudeaketa eta garraio iraunkorra.\nAuditoria egiteko Ricardo Energy & Environment enpresak proposatutako taldean, hondakin eta zabortegi kontrolatuen kudeaketan adituez gain, ingurumen-erregulazioan, ingurumen-baimenetan, araudia betetzeko arloan, erregulazio-aplikazioan eta politiken garapenean esperientzia duten profesionalak barne hartu ditu. Erregulazio-esparruaren eta honen aplikazio praktikoaren inguruan duen ezagutzak kontuan hartuz, bereziki egokia da proposatutako eginkizunak aurrera eramateko. Azterketaren emaitzak hiru hilabete inguruko epean ezagutzea espero da.\nIngurumen-baimen integratuek (IBI) Kutsaduraren Prebentzio eta Kontrol Integratuaren (IPPC, ingelesezko siglak) legeria europarrari erantzuten diote, eta hauen helburua da kutsagarrienak izan daitezkeen industria-instalazioen funtzionamenduan prebentzio-printzipioa aplikatzea. Jarduera horiek atmosferara, uretara eta lurzorura —hondakinak barne— jaurtitzea ekiditeko edo ahalik eta gehien murrizteko oso neurri eta kontrol zorrotzak ezartzen dira, ingurumena babesteko helburuarekin.\nVerter Recycling 2002 SL enpresak 2007ko urtarrilean eskuratu zuen Zaldibarko industria-jatorriko hondakin ez-arriskutsuen zabortegia zabaltzeko ingurumen-baimen integratua. Hala ere, 2011ko martxoaren 24ra arte —IBIaren aldaketa bat onartu ondoren— zabortegiari ez zioten hondakinak jasotzen hasteko baimenik eman.\nIngurumen Baimen Integratuaren beste aldaketa bat —hau ere ez-funtsezkotzat kalifikatua— egin zen 2013ko irailean, hondakin onargarrien zerrendan LER (Hondakinen Europar Zerrenda) kode berriak sartzea baimentzeko, baita hainbat hondakin ez-arriskutsu balioesteko tratamendu-operazioak egitea baimentzeko ere. Kontuan hartu behar da IBIak dokumentu dinamikoak direla eta ingurumen-baldintzak edozein enpresaren jardueran egon daitezkeen aldaketetara, legediaren aldaketetara, eskura dauden praktika tekniko onenetara, eta ingurumen-inpaktu txikiena bermatu eta hobetu dezakeen guztira egokitzen doazela.\nVerter-ek IBIa betetzen eta kontrolatzen ote zuen jakiteko kanpo-auditoria honetaz gain, Ingurumen, Lurralde Plangintza eta Etxebizitza Sailak lur-irristatzea gertatu izanaren arrazoiei buruzko peritu-txosten bat kontratatu du. Txosten hori gure herrialdeko lurren ingeniaritzako eta geotekniako aditu nagusietako batzuk osatuko dute. Otsailaren 6an gertatu zen lur-irristatzearen ondorioz, Sailak bere gain hartu ditu premiazko lanen zuzendaritza, kontratazioa eta egikaritzea, era horretan, zabortegiaren egonkortasuna bermatzeko, ingurunerako eta ingurumenerako arriskua murrizteko eta, batez ere, lurpean geratutako bi langileen bilaketa segurtasun osoz egiteko.\nVitoria-Gasteiz, 2020ko apirilaren 24a\nIngurumen Sailak Verter Recycling enpresari exijitu dio zazpi egunetan jarduera-plan bat aurkezteko, Zaldibarko zabortegian izandako luiziari aurre egiteko


Ford Mugarrik ezin izan du Muskiz taldearekin (29-31) - Arrasate - Goiena.eus\nFord Mugarrik ezin izan du Muskiz taldearekin (29-31)\nMaialen Regueiro 2019-02-17 14:05\nFord Mugarri eskubaloi taldeak Muskiz taldearen aurka 29-31 galdu du gaur goizean Iturripen jokatutako partiduan. Etxeko taldea markagailuan aurretik jartzeko arazoekin egon da partidu osoan zehar eta azkenean ezin izan du partidua irabazi. Azken bi partiduetan arrasatearrek ezin izan dute aurkariarekin eta gaurkoan ere halaxe gertatu da, garaipenetik gertu egon badira ere.\nHurrengo jardunaldian Basaurira egingo dute bisita arrasatearrek. Sailkapenean hamabigarren postuan daude, 14 puntu dituztelarik. Bestalde, Basauri laugarrena da sailkapenean Oñatiko Fagor Industrial taldearen atzetik.\nAloña Mendiko taldeak\nIoritz Agirianoren neskek galdu egin zuten atzo, Bera Bera taldearen aurka (31-30). Atsedenaldira margailua alde zutelarik joan ziren, baina bigarren zatian Bera Berako neskek berdintzea lortu zuten. Hala, senior neskek gol bakarreko aldearekin, baina ezin izan zuten garaipena eskuratu.\nFagor Industrialek, aldiz, Gure Auzune taldearen aurka irabazi zuen Zubikoan jokatutako partidua (31-23). Aitor Aranbururen mutilak markagailuan aurretik zeudela, atsedenaldira joan ziren eta bigarren zatian lehen zatiko dinamikarekin jarraitu zuten, defentsan estutuz.


Termopiletan barrena | Bizigiro | Berria\n«Zer da telebista zuentzat?», galdera hori bota nuen duela gutxi tarte honetan bertan. Asko aldatu da telebista azken urteetan, eta ikusteko moduak ere hamaika dira. Hain modan dauden plataformak telebista al dira? Eta web telesail bat? Ekografiak hartan aitortu nizuen niretzat telebista trastea bera zela, pantaila. Bertan ikus dezakedan guztia da telebista niretzat, edo hala zen orain arte.\nZortez, gure ziurtasunak zalantzan jartzen dituen jendea existitzen da, eta gure inguruan ere baditugu halakoak. Hilaren 14an estreinatuko dute Ixa telesaila; aplikazio bidez ikusiko da, eta, hari esker, goitik behera erori zait berriz nire telebistaren definizioa. Ixa sakelakoaren bidez ikusteko telesail bat da. Hau da, ez da ohiko telesail bat, baina ezta web telesail bat ere. Hau, app telesail bat da (hau bizkorregi doa...).\nZut aplikazioaren bidez ikusi ahalko da, eta 5-10 minutuko sei istorio independente bilduko ditu. Instagramek bekatu zinematografikoaren zokotik atera duen formatu bertikalean grabatuak daude, eta nork esango zidan niri? Horregatik bakarrik, erabat kontra egongo ez nintzenik? Esandakoa, gure ziurtasunak zalantzan jartzen dituen jendea dago munduan, eta eskerrak!\nTrailerra estreinatu berri dute, eta, egia esan, oso itxura ona du. Badirudi Black Mirror ukitu bat izango duela, eta onartuko dizuet estetika hori ikusita soilik berotzen hasia naizela. Horrez gain, izen fidagarriak ageri dira aktoreen zerrendan, eta horiek aktore gazteen izenekin uztartzen dira. 2deo ikus-entzunezko laborategiaren laguntza jaso zuenean izan nuen proiektuaren berri lehen aldiz. Egun hartatik, nire interesa piztu zuen. Aipatutako trailerra ikusi ondoren, lehen atalaz gozatzeko dudan gogoa izugarria da.\nEsan beharrik ez dago Ixa-ren atzean dagoen jendea gaztea dela, eta horrek are gehiago pozten nau. Ez gazteen ideietan eta gaitasunean zalantzarik dudalako, baizik eta gurean, ez delako ohikoa gazteei aukerak ematea. Gutxi egiten da gure inguruan, eta egiten den gutxira sarrera izateko bideak oso estuak dira. Are gehiago aurretik ezer potoloa egin ez duen jendearentzat (asko gara Termopiletako pasabide honen biktimak Euskal Herrian). Egoera aldatzen ez den bitartean, Ixa sortu duen talde gazte honena bezalako garaipenez gozatzen jarraitu beharko dugu. Bejondeizuela!


«Planari berari baino, jasotzen dituen oinarriei eutsi behar diegu» | EA - Eusko Alkartasuna\nHasiera » Gaurkotasuna » «Planari berari baino, jasotzen dituen oinarriei eutsi behar diegu»\n«Planari berari baino, jasotzen dituen oinarriei eutsi behar diegu»\nArgitaratua honek egina: Prentsa Bulegoa data Api 23, 2005 honetan: Gaurkotasuna\nElkarrizketa Berria egunkarian Aliantza politikan aukera guztiak zabalik ditu EAk baina, Unai Ziarreta idazkari nagusiaren hitzetan, euskal herritarren erabakitzeko eskubidea aitortzea baldintza izango da, koalizioak inorekin akordioak egiteko.\niMANOL MURUA URIA – BILBO\nBilboko Arenala parez pare ikusten da Unai Ziarretaren (Mungia, 1970) bulegotik. Hemendik aurrera badaki, ordea, hanka bat Bilbon eta bestea Gasteizen izan beharko dituela, legebiltzarkide aukeratu berri baitute. Eta susmoa du Legebiltzarreko bulegotik halako ikuspegirik ez duela izango.\nEAJ-EA koalizioak lau legebiltzarkide galdu ditu, baina EAk eutsi egin dio zazpi parlamentariko taldeari. Pozik, beraz?\n2001ekoan koalizioa igo zen eta, zerrendetan geunden tokietan geundelako, EAJren ordezkaritza handitu zen gehien. Oraingoa, alderantzizko ondorioa besterik ez da. Baina emaitzak ez dira onak. Ez gara gauza izan 2001ean botoa eman eta orain abstentziora jo duen jende hori erakartzeko. Inkestek jende asko desmobilizatu dute, ziurtzat jo dutelako koalizioak gehiengo nahikoa izango zuela, eta horrekin Estatutu berriaren proiektua babestua zegoela. Hori ziurtzat hartuta, beste aukera abertzale batzuen alde egin dute, batez ere EHAKren alde.\nAgian hauteskunde hauek utzi duten argazkiak hobeto islatzen du benetako indar korrelazioa, ezta?\nBai. Orduan arrisku pertzepzio handiagoa zegoen. Salbuespenezko egoera zen. Oraingo giroa normalagoa izango da, eta utzi duen mapa errealagoa da.\nTalde propioa osatuko duzue EAJrengandik bereizita, ezta?\nEAk, alderdi gisa, zer paper joka dezake aliantza estrategiak zehaztu behar dituzuen fase honetan?\nHasteko, aukera guztiak aintzat hartzen ditugu, ezer baztertu gabe. Baina beti ere, mahai gainean guretzat funtsezkoak diren oinarriak jartzen badira.\nZein dira oinarri horiek?\nBakea eta normalizazioa, giza eskubideen errespetua eta estatutu-esparru berria, hiru printzipio giltzarrirekin: lurraldetasuna, erabaki eskubidea eta bi aldeko bermeak. Lurraldetasunaren arloan aurrera egiteko tresnez ari naiz; nahiz eta Euskal Autonomia Erkidegoa hiru lurraldek osatu, zazpi lurralde garela kontuan hartzea. Erabakitzeko eskubidearekin zera ulertzen dugu: hemen bizi eta lan egiten dugunok erabaki behar dugula zer harreman izan nahi dugun Espainiarekin eta Frantziarekin. Beste baldintza bermeak izatea da, Gernikako Estatutuarekin gertatu dena ez gertatzeko, Espainiako Gobernuak nahi izan duenean ez baitu bete. Eta oinarri horiekin, nabarmena da indar batzuekin zailagoa izango dela, beste batzuekin baino.\nImazek erabaki eskubidearena beste era batera formulatu du, akordioetarako baldintzez ari zela: euskal gizartearen borondatea errespetatuz autogobernua garatzea. Baldintza beraz ari zarete?\nZaila ikusten dut autogobernuaren arloan apustu bakarra eskumen gehiago edo transferentzia gehiago lortzea izatea. Are Estatutu gehiago eskatzea da hori, baina hori gaindituta dago. Beste jokaleku batean gaude, bigarren trantsizio batean, une historikoan. Eta gure bidea lehen esandakoa da. Subiranotasunaz hitz egiten ari gara. Guretzat oso argi dago subiranotasuna euskal herrian datzala.\nAkordioetarako oinarritzat aipatzen ari zaren hauek jasota daude koaliziorako izenpetutako egitasmoan? Eutsiko zaiela ziur zaudete?\nEusko Legebiltzarrean gehiengo osoz onartutako proposamenean jasota daude oinarri hauek. Lurraldetasuna hitzaurrean, erabaki eskubidea 13. artikuluan, eta bi aldeko bermeak beste hainbat ataletan. Printzipio horiekin aurkeztu gara hauteskundeetara. Gauza batzuk negoziatu ahal izango dira, baina hiru oinarri horiek funtsezkoak dira.\nBeraz, Eusko Legebiltzarrak onartutako Estatutu proposamenak atzerabiderik ez duela esaten duzuenean, printzipio horiei eutsi behar zaiela esaten ari zarete, eta ez artikuluz artikulu proposamen osoari.\nEmaitzak edozein izanda ere, garbi zegoen proposamenak berriro egin behar zuela bide parlamentarioa, Madrilera joan aurretik. Eta ibilbide horretan, zenbat eta atxikimendu gehiago jaso, orduan eta hobeto. Artikuluek ez dute eragozpen izan behar. Adostasuna mamian lortu behar dugu. Proposamenari berari baino, jasotzen dituen oinarri nagusi horiei eutsi behar diegu.\nPrintzipio horiekin, indar abertzale eta aurrerakoiekin lankidetza errazagoa izango dela aitortu duzu.\nHemen bi aukera daude: bata PSOE, eta bestea ildo abertzalea. Alderdi gisa, egingarriago ikusten dugu akordioak ildo abertzalearekin egitea. Baina PSOErekin adostasuna lortzen baldin badugu esparru politiko juridiko berri bati buruz, Euskadi nazio gisa aitortuta, eta gure etorkizuna erabakitzeko eskubidea dugula aitortuta, lankidetza posible izango da noski. Baina zaila ikusten dut.\nHirukoa da Ibarretxeren abiapuntua. EArena ere bai?\nHurrengo lehendakariaren rola hartu du Ibarretxek, Zapaterori bilera eskatuz eta abar. Baina lehendakaria bera izango dela ez da erabat ziurra, ezta?\nBeste aukerarik ez dugu aintzat hartzen. Gainera, Ibarretxek agintealdia bukatu ahal izateko nahikoa izango den gehiengoa lortzea espero dugu. Ez dadila gertatu partida erdian jokalariak aldatzea.\nGehiengo nahiko hori lortzeko, eta PSOErena baztertuz gero…\nBaztertu ez dut egiten.\nBaina ezinezkoa balitz, EHAKren adostasuna bilatu beharko zenukete. Giza eskubideen urraketa guztien aurka daudela esanez egin dituzten adierazpenak aski dira haiekin akordioak normaltasunez egin ahal izateko?\nGure ikuspegitik, bai. Nahikoa da. Ez naiz era guztietako gaitzespenak eskatzearen aldeko. Hau guztia prozesu zabalago baten barruan ulertu behar da. Anoetan hasitako prozesuari nolabaiteko sinesgarritasuna ematen diogu. Bide politikoen aldeko apustua egin dute, eta gatazka kaleetatik ateratzekoa. Ildo horri eutsi behar diogu, makina behartu gabe, makina errailetatik atera gabe.\nPSOEko gobernua beste irizpide batzuekin jokatzen hasi den seinale ote da EHAK-k aurkezteko aukera eduki izana?\nBaiezkoan nago. Akordioetara heldu ahal izateko, jokalariek mahaiaren inguruan egon behar dute, eta mahai hori gaur egun Eusko Legebiltzarra da. Eta PSOEk bazuen interesa ezker abertzalean solaskideak izateko. Bestela, Aukera Guztiak baliogabetzeko erabili zituzten arrazoi barregarrietara jotzen badugu, AG baliogabetzeko adina arrazoi zeuden, edo gehiago, EHAK baliogabetzeko, baina ez egitea erabaki dute. Bigarren ondorio bat ere bilatu dute: koalizioaren gehiengo osoa eragoztea. Baina herriaren mapa erreala hau da, eta ez ezker abertzaleari ordezkaritza izatea eragotziz gero izango genukeena.\nZapaterok konponbidearen bila azkeneraino jokatuko dutela esan zuen; Jose Blancok, berriz, elkarrizketak bazterketarik gabea eta mugarik gabea izan behar duela. Benetan ari direla uste duzu, hitz zintzoak direla?\nZintzoak izan daitezkeela uste dugu. Edozer gauza gerta daiteke, baina Madrilen-eta jakin dugunagatik, benetako asmoak izan daitezke. Baina oraingoz ezer jakinik ez dago hitz horien atzean. PSOEk ez ditu pauso jakinak eman estrategia aldatu duela adierazteko. Baina zantzuak badaude.\nZer pauso jakin eman beharko lituzkete, hitz horiek sinesgarriak izateko?\nEpe laburrera ez dakit, baina ertainera, Itun Antiterrorista alde batera uztea, Alderdien Legea bertan behera uztea, askatasun murrizketen PPren estrategiaren ondorioak desegitea, presoak gerturatzea…\nEta Downing Streeteko adierazpenaren pareko bat?\nOrain oso berde ikusten dut, gaia luzerako doa, baina egin beharko dute, halako batean. Onar dezatela herri honek bere etorkizuna erabakitzeko eskubidea duela. Ez da Zapaterok esan zuen hori: «elkarrekin bizi gara, eta elkarrekin erabaki behar dugu». Aurrena, elkarrekin bizi nahi dugun edo ez erabakitzeko ahalmena izan behar dugu. Aitorpen horretatik abiatuta, nork bere jarrera defenda dezala.\nPP-PSOE Ituna kolokan sumatzen duzue?\nIkusteko dago. Ez da erraza izango sei hilabetean orain arteko dena desegin eta akordioetara heltzea. Pixkanaka eman beharko dira pausoak. Garbi dago Itun hori oztopoa dela, eta PSOEk zaldi horren gainetik jaisten hasi beharko lukeela.\nBatasunak Eusko Legebiltzarrean parte hartzerik ez du izango. Hori dela eta, behin-behineko legebiltzarra izan daiteke? Noizbait Batasuna legeztatuz gero, ez lirateke hauteskundeak berriro deitu beharko?\nBatasuna ordezkatua dago Legebiltzarrean. Ezin dena da, EHAK-k bederatzi parlamentari izatea, eta Batasunak beste zazpi.\nBaina zuzenean ez daude.\nEz daude ageriko buruzagiak, baina ez dut uste legealdi honetako arazoak hortik etorriko direnik. Egia da, baita ere, EHAK neurri batean inkognita bat dela, eta argitu beharko dela zein diren solaskide errealak.\nParlamentuko aurreneko lana, edo bozketa behintzat, Mahaiaren osaketari buruzkoa izango da. EAko aurreko idazkari nagusia Legebiltzarreko lehendakariorde izan zen. Antzeko lanetan ikusiko zaitugu?\nGure artean [EAren taldean] gauzak argi daude, baina hori bere garaian jakingo da. Bozketari dagokionez, gure asmoa Atutxa berriro presidente izan dadila da, baina asko hitz egin beharra dago oraindik.


non-stop eskalada bloga: julio 2016\nSarritan hitz berriak egokitzen ari gara gure hiztegira. Gehienak ingeles jatorrikoak dira. Azkenengoa “Exit” dugu. Irten esanahia du. Gure ahora, Europa zaharrean ditugun arazo sozial eta ekonomikoei esker erantsia dator. Lehen aldiz Grezian entzun zen, Grexit-a. Urrena Britanian Brexit-a. Bi egoera desberdin, bi emaitza ere desberdin. Nortzuk izango dira urrenak?\nLogikak dio, leku batetan deseroso gaudenean, hoberena, alde egitea dela. Doazenak, pertsonak edo taldeak, asmoak eta zergatiak adieraziz, lasai hanka egiten dute. Ulergarria eta errespetagarria ehuneko ehunean. Hau ez da horrela izaten interes ekonomikoak tartean sartzen direnean.\nAurreko sarrera batetan, Greziarren exit-a alegiña, historia klasikoko odisea baten moduan marraztu nuen, epopeia batetan.\nBritainiarrek beti harridura sortu didate. Sarrera onetan ez dut Exit-era eraman dituen arrazoiaz jardun nahi. Adierazi dudanez, nire iritziz, ekonomia tarteko sartzen denean gizarte balioei errespetua galtzen diegu. Ausardiaz mintzo nahi dut, Britainiarrek beti erakutsi duten doiaz, baloreaz.\nEskoziarren Exit alegina, “Scexit”, Britaniarren oniritziz burutu zen. Guztiz ezinezkoa Iberiaren penintsulan. Aipatu besterik ez ditut egingo, Britainiarrek Europako historia odoltsuenetan izan duten paper erabakarria; Espainiako inperioa suntsitu zuten, Napoleon egurtu, Nazien asmoak trukatu zituzten.\nMendi jardueraz jardun nahi dut. Logiko.\nBritainiarrak eskalada estilo propio bat gauzatu eta ezarri dute. Bai goi mendietan, alpine style climbing, bai haitz eskaladan, trad climbing. Hizotz eskalada Eskoziarrei uzten diet, scottish mixed climbing. Beraiek izan dira haitzetatik igotzea erronka duen kirol onen asmatzaileak. Eskalada egiteko leku apartarik izan gabe, eguraldia lagun gutxitan izan da, Britainiako eskalatzaileak ongi trebatzen dira munduan zehar dauden mendi eta hormetan beraien marka uzteko.\nHaitz eskaladan ez zuten sistematikoki Frantziatik zetorren kirol eskaladaren tendentzia hartu, guk erabat onartu genuen. Beraiek bereari eutsi zieten, zailtasuna eta konpromisoa bat egiten duen eskalada batetan. Nire iritziz ez zuten oker jokatu. Britainian badaude paraboltaz ongi hornitutako bideak, noski, baina trad eskalada oso errespetagarria da. Bi eskalada mota hauek batera elkar banatzen dute eskalada espazioa.\nBeraz, ni ez naiz batere harritu Britainiarrek, Europako Ekonomi Elkartea, uzteko hartu duten erabakiarekin. Gai dira hori eta gehiago egiteko. Duzunaz eta zarenaz arro bazaude, zeni izan behar diozu beldur?\nHiru urte behar izan ditugu Apriet€xit zabaltzeko, urte zailak gainera. Chemarik eta Fernando Peralta hasi ziran bidea zabaltzen. Hirugarren luze arte iritsi ziren lehen tentaldi hartan. Ondoren Chemak eta biok ekin genion proiektuari. Saiakera batetan, Chemak min hartu zuen, eta, ebakuntza-gelatik pasa behar izan zuen. Ia osatua eta indarrak berreskuratuak, bidea bukatzea lortu dugu.\nUrrun geratzen da Libro abierto-ko pareta. Bi ordu luze behar dira horma azpira iristeko. Udan, hain estimatua dugun hitzala, motz geratzen da beroak astindu aurretik, arratseko ordu-biak arte ez du eguzkiak jotzen. Neguan, hotz handia egiten du goizeko itzaletan. Eguzkiak jotzen asten denean egun argi gutxi izango dugu gorantz segitzeko.\nApriet€xit, Txingorra baino lehen zabaltzen hasi ginan. Bi bideak pareta berdinean daude. Azken hau bi egunetan zabaltzea lortu genuen Arkaitz, Eneko eta hirurok.\nApriet€xit azken luzea ezik, denbora gaitik librean bai baina kateatu gabe utzi behar izan genuen, behetik kateatua dago. Horregatik azken luzeari 7C ¿? jarri diogu.\nHorma honetatik jaisteko bi aukera ditugu. Oinez kanal mayor aldetik, eta errapel eginez Txingorra bidetik.\nPareta honetatik ateratzeko ondo estutu beharra dago, eta, gure gizarteak galtzear duen ausardi pittin bat ere beharrezko izango da. Azkenean hau bizitza modukoa da, hemen ez da ezer oparitzen.\nPublicado por mikel saez de urabain gabilondo en 0:42 No hay comentarios:


GUZTIAREN AURKAKO BELAUNALDIA | El Correo\nZurekinGUZTIAREN AURKAKO BELAUNALDIA\nGUZTIAREN AURKAKO BELAUNALDIA\n'Generación Anti-Todo' pelikularen protagonistak.\nROBERTO MOSO Lunes, 26 noviembre 2018, 00:28\nItsasne eta Iskander gaztetxoek Santurtziko taberna batean ezagutu zuten elkar. Egunsentia zen. Taberna itxi eta gero noraezean abiatu ziren. Kaiak, garabiak, trenbideak eta kaioak zuten lekuko bakarrak. Goizaldeko argi ez-baikoan hitz gutxiko solasaldi baten protagonistak ziren, solasaldi sinesgarri batenak. Hurrengo hitzordu batean Serantes mendira igo ziren. Mutilak bere lekurik kuttunena erakutsi zion neskari. Bertatik ikusgai zuten itsasoaren zabal neurrigabea, batetik, eta ezkerraldeko hirigintza kaotikoa, bestetik.\nMenditik beherako bidean Eskorbuto musika taldeko Josu Exposito zenaren etxe albotik pasa ziren. Bertan Subversión X taldeko Alex bizi da orain. Bikotearen jakin-mina ikusirik Alexek barrura sartzera gonbidatu zituen. Etxe barnean taldeko beste partaideak ezagutu zituen eta bertan Ioritz ikusi zuten lehenengoz. Eskorbuto taldeari buruzko erreportaje bat grabatzen ari zen Ioritz. Horretarako, talde mitikoa ezagutu zuen jendearekin biltzen zen, elkarrizketak egiteko. Hori da 'Generación Anti-Todo' pelikularen argumentu-oinarria. Ioritzen lanak eta bikote gaztearen istorioak zein bere aldetik egingo dute aurrera uztartu gabe, bi belaunaldi ezberdinen isla eskaini nahian.\nItsasne eta Iskanderren gurasoak eta irakasleak ez dira kontserbadoreak, ez behintzat, ohiko erara. Izan ere, borrokaren eta progresismoaren eramaile sentitzen dira. Beren seme-alaben balioak mespretxatu egiten dituzte, 'nihilistak' edota 'konformistak' izateagatik. Ez dute onartu nahi orain eurak direla seme-alabak ulertu ez dituztenak, egunen batean euren gurasoei gertatzen zitzaien legez.\nIñigo Coboren opera prima honek Eskorbuto taldearen mitifikaziotik egiten du ihes eta hausnarketa egitera gonbidatzen gaitu.\nZentzu askotan ausarta da film hau. Bi ordutako metraje batekin atrebitzen dira, inon artxiboko irudirik erabili barik.\n«Eskorbuto taldearen historian zintzotasuna izan zen ardatz. Horregatik pelikula egiteko orduan guk ere bandera hori hartu nahi izan dugu. Omenaldi gisa gu ere pelikula zintzo bat saiatu gara egiten». Zuzendariaren hitzak dira, estreinaldiko egunean, jendez gainezka zegoen Bilboko areto baten aurrean, Zinebi jaialdiaren barruan. Proiekzio-osteko lagunarteko solasaldietan hori izan zen, hain zuzen, alderdirik nabarmenduena: benetan pelikula zintzo baten aurrean al gaude?\nBatzuen iritziz, Eskorbuto marka, publikoa erakartzeko erabiltzen da, arreta gehiago lortu nahian. Haien ustez pelikularen bi argumentu-hariak, hobeto egongo lirateke bakoitza bere aldetik.\nNire uste makalean, filmean proposatzen diren esperimentu batzuek -nerabeen arteko inkesta batzuek esate baterako- ez dute ekarpen handirik egiten eta ni bezalako agureen 'bataila' batzuek ere artaziak eskatzen dituzte oihuka, baina tira.\nLehenengo lan batean ulergarriak diren akatsak akats, nik oso gomendagarri deritzot film honi, Eskorbuto taldearen fanak ez direnei ere interesgarri iruditu ahal zaiena.\nAzken finean belaunaldien arteko borrokari buruzko filma dugu hau. Belaunaldi bakoitzak bere garaiko onura eta akatsekin moldatu behar du eta garai bateko moldeak ez daitezke derrigorrez baliagarri izan beste aro batean.\nDenetarako ateraldi onak zeuzkan Josu Expositok esana: «Dena zaharturik egongo da, eta gu hilik egongo gara».\nZure lan-baldintzen inguruko galdera juridikoak erantzuteko tresna sortu dute Teknologien berrien inguruko jardunaldiak, gaur, Euskaldunan


1. Sarrera/Motibazioa – yesICT\n2. Erronkaren Identifikazioa\n3. Taldeen Eraketa\n5. Ideien Sorkuntza\n1. SARRERA/ MOTIBAZIOA\n1.1. ATARIKO BIDEO LABURRA\n1.3. GALDE DIEZAIOGUN!\n1.4. ZER BEHAR DUGU?\nIkus dezagun bideo bat unitate honetan zer egingo dugun ikusteko. Adi! Galdera batzuei erantzun beharko diezu eta bideoa ikusi ondoren.\nHortaz, zer egingo dugu? Saia zaitez honako galdera hauei erantzuten. Hasieran, binaka lan egin ezazue; gero, partekatu zuen iritzia gainontzeko ikasleekin. Irakasleak lagunduko dizue zalantzekin.\n– Zer da “Nire ametsetako herria”?\n– Zer egin behar duzu?\n– Zergatik/ Zertarako egingo duzu?\n– Noiz egingo duzu?\n– Zenbat iraungo du proiektu honek?\nJarduera honetan, ekintzailetasunaren esanahia ikasiko dugu. Zer behar dugu ekintzaileak izateko?\nJigsaw jardueran, bideo hauetakoren baten ardura izango duzu. Irakasleak esango dizu zein ikusi behar duzun. Bakarka lan egingo duzu, eta taulan zure bideoari dagokion zatia osatuko duzu (arazoa, konponbidea eta ekintzaile on baten ezaugarriak).\nIkusi duzun bideoari buruzko taula osatu ondoren, bideo bera ikusi duten ikaskideekin elkartuko zara, zuen erantzunak partekatzeko. Ados al zaude haiekin? Zure erantzunak aldatu nahi dituzu? Edo zerbait berria gehitu nahi al duzu?\nPrest zaudenean, irakasleak bideo ezberdinak aztertu dituzten beste bi gelakiderekin taldekatuko zaitu, eta zuen erantzunak partekatuko dituzue; modu horretan guztion erantzunekin taula guztia osatu ahal izango duzue.\nOrduan, edonor izan al daiteke ekintzaile? Gaur, bertako herritar ekintzaile bat etorriko zaigu gelara, eta bere esperientziari buruz hitz egingo digu. Orain, aukera izango duzu ekintzailetasunari buruz jakin nahi duzuna berari galdetzeko. Presta ditzagun, bada, galdera batzuk harentzat!\nInformazio asko lortu al duzue herriko ekintzailearen bisitaren ondoren? Dagoeneko jarduera batzuk egin dituzue ekintzaile izateko ezinbesteko faktoreak ezagutzeko. Orain, taldeka, ekintzaile ona izateko beharrezko ezaugarriak eztabaidatuko dituzue, eta Google Docs txantiloian kopiatuko dituzue.


17:15, 16 urtarrila 2012ko berrikusketa\n248 bytes added , Duela 8 urte\n17:12, 16 urtarrila 2012ko berrikusketa (aldatu)\nt (Done Jakue Nagusia izenburuaren ordez, Done Jakue ezarri da)\n17:15, 16 urtarrila 2012ko berrikusketa (aldatu) (desegin)\n| heriotza herrialdea = [[Judea]]\n'''Done Jakue, Zebedeoren semea''' ([[arameo]]z ''Yaakov Bar-Zebdi''; [[hebreera]]z ''יעקב'', ''Jakob''; [[euskara]]z ''Jakue'' edo ''Jagoba'') baita '''Done Jakue Nagusia''', '''Jakue''' edota '''Jagoba''' gisa deitua, [[Jesus Nazaretekoa]]ren [[apostolu]]etako bat izan zen. [[Zebedeo]] eta [[Salome]]ren semea izan zen, [[Itun Berria]]n ''Done Jakue, Zebedeoren semea'' izenez deitua da, izen bereko ''Done Jakue Gaztea'' edota [[Jakue Alfeorena]]rengandik bereizteko asmoz.\n'''Done Jakue''', '''San Jakue''' edo '''Jaun Done Jakue'''<ref>Euskaltzaindia: ''66. araua: Santutegiko izen ohikoenak''.</ref><ref>Euskaltzaindia: ''66. araua: Santutegiko izen ohikoenak''.</ref> —[[aramera]]z Yaʕqov, [[greziera]]z Ιάκωβος— ([[Betsaida]], [[Galilea]], [[Palestina]], [[K. a. I. mendea]] - [[Judea]], [[Palestina]], [[44|K. o. 44]]) [[Jesus Nazaretekoa]]ren [[Hamabi Apostoluak|hamabi apostoluetako]] bat izan zen. [[Zebedeo]]ren eta [[Salome (dizipulua)|Salome]]ren seme zen, eta [[Joan Apostolua]]ren anaia. '''Done Jakue Nagusia''' ere deitzen zaio, edo ([[Itun Berria]]n, adibidez) '''Done Jakue, Zebedeoren semea''', izen bereko [[Done Jakue Gaztea]]rengandik (Jakue Alfeorena) bereiztearren.\nHainbat hiri, leku, herrialde eta gizataldeen santu zaindaria da: [[Bilbo]], [[Benidorm]], [[Guayaquil]], [[Santa Cruz Tenerifekoa]], [[Galizia]], [[Espainia]], [[Albaitaritza|albaitariak]], [[Done Jakueren ordena]] eta abar.▼\n▲Hainbat hiri, leku, herrialde eta gizataldeengizatalderen santu zaindaria da: [[Bilbo]], [[Benidorm]], [[Guayaquil]], [[Santa Cruz Tenerifekoa]], [[Galizia]], [[Espainia]], [[Albaitaritza|albaitariak]], [[Done Jakueren ordena]] eta abar.\n* [[Done Jakue Bideabidea]]\n* [[Santiago Compostelakoa]]\n* [[Santiago de Compostelako katedrala]]


Gabiriako Errezil Sagarra: Josu Osa kimatze eta inausketa maisua gurekin igandean\n2018(e)ko azaroakren 13(a)\nJosu Osa kimatze eta inausketa maisua gurekin igandean\n#errezila18 Ohikoa da Josu Osa gurean ikustea. Aurten ere ez du hutsik egingo. Laister hasi beharko degu sagarrondoak inausten eta zalantzarik badegu, zer hobe Josuri galdetzea baino. Azoka gunean bere postua izango du eta bertan, galderak erantzuteaz gain, kimatze ariketa praktikoak ere egingo ditu.\nEgilea: Gabiriako Errezil Sagarra ordua: 13:00\n▼ azaroa (14)\nGoierri Telebistaren aurtengo feriaren erreportaia\nGaurko eguna iruditan. Irabazle Gabiriako errezil ...\nAndoni Aizpuruk iganderako eguraldiaren iragarpena...\nKattalin jatexeko Juanma Garmendia epaimahaiko\nBaztarrika gaztandegiak eta Araiz Aranburu bitxiak...\nJosu Osa kimatze eta inausketa maisua gurekin igan...\nPostuak jartzen parte hartuko dutenak\nKorta jatetxea feriako partaide garrantzitsua\nGoierri Beheko ezti lehiaketa ere igandean\nAZAROAREN 18an ospatuko da GABIRIAKO ERREZIL SAGAR...\nAZAROAREN 18an Errezil Sagar Feria


Publicado por loco_locatis el 2014/12/15\nPublicado en: Albisteak.\tEtiquetado: Lautada, Mendizorrotza, Pallanuoto, Sestao, Urbat, Urpolo, Waterpolo, WP 98 02.\tDeja un comentario\nAsteburu honetan, denetarik egon da. Has gaitezen kronikarekin:\nSenior. WP 98 02 vs Lautada: ostiralean, arratsaldeko 16:30etan hasi zen topaketa hau. Hasieratik etxekoak aurrean ipini ziren eta hala izan zen hortik aurrera. Uretako nagusitasuna zenbakitan isladatzen zen, baina Lautadaren alde esan behar da oso talde gaztea eraman zutela, beheko taldekideez osatuta eta, hala ere, aurrez aurre begiratu ziotela aurrean zeukatenari. Batzuetan esaten dudan bezala, ez dira bakarrik zenbaki hotzak, geratzen den sentsazioa baizik.\nLaurdenak: 2-0, 4-1, 6-3, 2-2\nEmakumezkoak. Lautada vs Sestao: aukera honetan, igandean, 11:15ean izan zen norgehiagoka. Neska gasteiztarrak oso ondo doaz aurten ere eta lehenengo postuetan egoteak bere zergatia dauka. Arazorik gabe irabazi zuten eta honako emaitza lortu zuten:\nLaurdenak: 8-0, 4-0, 7-0, 3-3\nGolatzaileak: Aroa, lehen postuan, Ixone, bigarrenean, eta Edurne, jarraian.\nKadeteak. Lautada vs Larraina: hemengo hau, igandean, 13:45an jazo zen. Datuek erakusten dute etxekoen nagusitasuna. Hasieran iruñekoek partiduari eustea lortu zuten, baina minutuak pasa ahala, lautada inposatuz joan zen. Hauek dira datuak:\nLaurdenak: 2-1, 4-1, 5-1, 5-1\nGoleatzaileak: Asier, Peru, Iker, Iñaki… denek oso ondo egin zuten.\nJuvenil. Lautada vs Urbat: igandean, goizeko 10:00etan hasi zen partidua. Honetan bai emozioa egon zela bukaera arte. Hasieran etxekoentzat erraza izango zen topaketa ozpin bilakatu zitzaien. Nire ustez, Urbaten meritua izan zen kontra zeukaten zalaia berea bilakatzen. Honekin esan nahi dut dakiten jokua inposatu zutela, igerilekua txikituz, jokua tentsioaz hartzen eta kontrakoa urduritzen. Eta hau izan zen gakoa (nire ustez, errepikatzen dut): nerbioak. Lautadan, bankilotik uretara halako energia ikustezin bat eztali zituen haien buruak eta ikusmena lausatu. Horretaz gain, eibartar atezainak defendatzen zuen ateak laupabost aldiz jaurtiki zituen baloak kanpora. Hauek dira emaitzak:\nLaurdenak: 4-0, 4-4, 1-3, 1-2\nBitxikeriak: txartel horia Davideri.\n← WP NAVARRA 98 02 VS LAUTADA SENIOR\nLautada vs Urbat →


Azken egunak 2019ko Bizilagunak ekimenean izena emateko - Halabedi\n> Azken egunak 2019ko Bizilagunak ekimenean izena emateko\nAzken egunak 2019ko Bizilagunak ekimenean izena emateko\n6 azaroa, 2019 Hizpidea KategoriaBerriak 0\nAzaroaren 17an izango dira topaketak, zurrumurru xenofoboei aurre egiten jarraitzeko.\n2019 Bizilagunak Araba ekimena martxan da, eta izen emateko epea bukatzear dago. Azaroaren 17an elkartuko dira, Araba osoan zehar, jatorri ezberdinetako pertsonen arteko bazkari eta afariak, arrazakeriari aurre egiteko CEAR-ek urtero antolatzen dituen topaketetan.\nAitziber Ramirez de la Piscina izan dugu gurean, aurtengo ediziorako gonbidapena egiten. Elkarrizketa osoa hemen entzungai.\nHizpidea: Azken egunak 2019ko Bizilagunak ekimenean izena emateko\naitziber ramirez de la piscina\n← Gorka Martija (OMAL): “Megaproiektuak eta enpresen nazioartekotzea sustatzen da Euskal Herrian ere”\nPresentación en Gasteiz de ‘Laatash’, de Elena Molina →


10. Jarduera – Arma, tiro, FLASH!\nHome 10. Jarduera\nMUSEOKO BISITA PRESTATZEN\nMuseora joan aurretik bisita prestatzen hasiko gara. Seguru, museo desberdinak ikusi dituzuela urte hauetan zehar, baina bistatu al duzue argazkilaritzarekin zerikusia duen museorik? nolakoa zen? antzeko museoren batean egon zarete? talde handian komentatu erantzunak.\nOrain, Photomuseum museoan zentratuko gara. Hausnartu modu indibidual batean ondorengo galderen inguruan:\nLan-koadernoa erabili dezakezue\nZer interesatuko litzaizuke ikustea museoan?\nZer espero duzu aurkitzea museoan?\nJendeak zergatik kolekzionatzen ditu objektuak, gero museoan gordetzeko?\nOndoren elkartu binaka eta azkenik taldeka. Erantzunak ondorengo orrialdean idatzi ditzakezue.\nIkus dezagun orain museoko web-orrialdean agertzen den informazioa. Bertan, bisita birtuala egiteko aukera dugu, sar zaitezte beraz bertara eta komentatu talde handian. Nolakoa da museoa? Zer agertzen da? Ze motatako museoa izan daitekela uste duzue?\nZer gehiago ikus daiteke? Zer aurkituko duzue museoan? Ze zerbitzu eskaintzen dituzte? Ze ordutegi izan ohi dute? Zein egunetan dago zabalik? Eta zeinetan dago itxita? Saiatu galdera hauei taldeka erantzuten.


topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Produktuen egiaztapena (Modulua)" author_facet:"IRALE (1999-2000 ikasturtea)"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Produktuen egiaztapena (Modulua) Egilea: IRALE (1999-2000 ikasturtea)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Lanbide Heziketa Gehiago ... 1 Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Gasteizek minbiziaren aurkako babesarekin bat egin du minbiziaren aurkako nazioarteko egunean - Diario de Noticias de Alava\nGasteizek minbiziaren aurkako babesarekin bat egin du minbiziaren aurkako nazioarteko egunean\nGasteizko Udalak udaletxeko fatxada berdez argiztatu zuen atzo, baita Floridako kioskoa eta Arkupeak ere\neunate f. domínguez 05.02.2021 | 00:22\nGASTEIZ – Mundu mailako borroka da, urtean milaka pertsona hiltzen baitira minbiziaren ondorioz. Eta atzo mundu osoak ospatu zuen gaixotasun honen aurkako borroka, eta Gasteizek ere bat egin zuen egunarekin. Hala, Gasteizko Udalak bat egin zuen ospakizun horrekin, eta, horregatik, berdez argiztatu zuen udaletxearen fatxada, Floridako kioskoa eta Arkupeak ere. Horrez gain, Gorka Urtaran alkateak eta zinegotziek iris loreak erakutsi zituzten, minbiziaren aurkako borrokaren ikurra.\nBestalde, Aecc-Minbiziaren aurkako Espainiako Elkartearen Arabako delegazioak erakusketa antolatu du kalean, Hurbildu nire errealitatera eta ezagutu nire emozioak izenburuarekin. Ekimenaren helburua da herritarrak minbizia duten pertsonen eta haien senideen errealitatera hurbiltzea. "Eskura dituzten doako zerbitzuei buruzko informazioa emango da, eta gaixotasunaren edozein fasetan pazienteek edo haien senideek laguntza psikologiko doako eta kalitatekoa eskuratzeak duen garran-tzia azpimarratuko", azaldu zuten atzo Udaletik.\nEgunak Erakusketa atzo hasi zen, Loma Jeneralaren plazan, goizez eta arratsaldez, baina datozen egunetan hiriko hainbat tokitatik jarraituko du. Adibidez, gaur Altafit Vitoria gimnasioan izango da, bihar eta igandean El Corte Ingles kirol-pasabidean, astelehenean eta asteartean El Boulevard merkataritza-guneko Eroskin, 11tik 17ra Txagorritxu ospitaleko hallean eta 18tik 24ra Txagorritxu AUOko Eguneko Ospitalean.\nHorrela, Udalak eta Gasteizko hiriak bat egin nahi izan dute minbiziaren aurka borrokatzen diren pertsona guztiei babesa emateko. Familia guztiei ere babesa eman nahi izan diete, gaixoekin batera minbiziari aurre egiteko borrokan ari baitira.\nHamabost euskal elkartek minbizia duten gaixoen aldeko aldarria sinatu dute. Sociedad


Euskaltelen jardunaldi teknologikoak: enpresen lehiakortasuna sustatzen - Euskaltel Blog\nTeknologiaren garapena inoiz baino handiagoa da gaur egun. Eta bide horretan aurrera jarraitzen dugu. Egunero sortzen dira lehiakorrago eta eraginkorrago izaten laguntzen diguten aukerak. Eta aukera horiek baliatu nahi ditu Euskaltelek bere bazkide eta bezeroei eskaintzeko.\nUrriaren 25ean eta 26an, Euskadiko IKTen arloko eragile nagusiak elkartuko ditugu, Bilbon eta Donostian, informazioaren eta komunikazioaren teknologiek enpresa-prozesuetan zer eragin duten aztertzeko. Teknologiari esker lehiakorragoak izateko ditugun aukerak gure bezeroen esku jarri nahi ditugu, eta historian inoiz izan den ekosistema teknologiko garrantzitsuenari ahalik eta etekin handiena atera.\nHorretarako, eraldatze-prozesu horren irismen praktikoa aztertu nahi dugu. Honenbestez, zenbait adibide praktiko azalduko ditugu hitzaldietan, Euskaltelen teknologiari esker proiektuak errealitate nola bihurtzen ditugun erakusteko:\nIKTen bidez lehiakortasuna handitzen. Helburua eta gakoak\nBerrikuntzaren Sustapena saileko gerenteak, Leire Bilbaok, gure egokitzapena areagotzeko eta lehiakorragoak izateko teknologiak eskaintzen dizkigun aukerak azalduko dizkigu, zenbait adibideren bitartez.\nBig Data eta IoT, Euskaltelen lehiakortasuna hobetzeko aplikazio praktikoak\nHitzaldi horretan, berriz, lehiakortasuna hobetzeko Big Data tresna nola erabili behar den azalduko dugu; erakutsiko dugu, halaber, nola lortu duen Euskaltelek, WiFi Kalean sareari esker, irismen handiko Big Data proiektu bat eratzea. IoT teknologien garapenak negozio-lerro berriak jorratzeko aukera eman du, edo sareko eragiketa-prozesuak automatizatzeko.\nBi hitzaldi emango ditugu Euskaltelen hodeiko zerbitzuei buruz. Sarea eta segurtasuna, hodei hibridoaren euskarri izenekoan, hau aztertuko dugu: zergatik den sarea funtsezko faktorea hodeirako migrazioaren arrakastan; bide batez, teknologia horren helburuak, aukerak eta mehatxuak ere jorratuko ditugu. Bigarren hitzaldian, berriz, Microsofteko Partner Technology Strategist MSP den Antonio García izango dugu hizlari. Gaia: Azure hodei publikoarekiko konexioa. Hona zer azalduko digun hizlariak, adibide batzuen bitartez: Microsoften eta Euskaltelen hodeien bateratzeak enpresei malgutasun handiagoa ematen die, eta nazioartean hazteko aukera; horrez gain, ahalmen handiagoak beregana ditzakete, eta aplikazio berriak hedatu, ingurune korporatibo seguru batean.\nWifi as a Service, negozio-ikuspegiko aplikazio bertikalak\nWiFi ez da konektibitate hutsa, edo gure bezeroentzako doako Internet zerbitzu bat: bezeroak ondo ezagutzeko eta haien garapenari laguntzeko tresna baliotsu bat ere bada. Sare propioaren bidez Euskaltelek metatu duen eskarmentuari esker, WiFi proiektuak zerbitzu gisara soilik eskaintzen dizkie enpresei, kalitateko zerbitzua emateaz bakarrik ardura daitezen.\nNorbolsako hodei pribatu pertsonalizatua\nNorbolsako Baliabideen Zuzendariorde Nagusi den Iñaki Varelarekin batera aztertuko ditugu hodeiko zerbitzu pertsonalizatu baten abantailak: bermatu egiten du zerbitzuaren malgutasuna, gutxitu egiten ditu arriskuak, areagotu egiten du eraginkortasuna, eta aukera ematen dio enpresari ahalegin guztiak negozio corera bidera ditzan.\nGogoratu: urriaren 25ean, asteazkena, dira egitekoak jardunaldiok, Bilboko San Mames futbol-zelaian (21. atea, Corner Sur aretoa), eta urriaren 26an, osteguna, Donostiako Covent Gardenen (sarrera, Easo kaleko 20.etik). Euskaltelen enpresa-alorreko bezeroa bazara eta ikuspegi praktiko bat jaso nahi baduzu enpresetan teknologiak duen eraginaz, eman ezazu izena, helbide honetara mezu elektroniko bat bidaliz Bilboko ekitaldirako, eto beste helbide honetara Donostiako ekitaldirako.


Irekia Eusko Jaurlaritza - Gobierno Vasco :: Lehendakaria: “Euskadin hazkuntza bermatzeko eta kalitateko enplegua sortzen jarraitzeko gakoak inbertsioa, berrikuntza eta nazioartekotzea dira”\nLehendakaria: “Euskadin hazkuntza bermatzeko…\n<iframe src="https://www.irekia.euskadi.eus/eu/embed/videos?video_path=2019%2F01%2F10%2Fnews_51239%2Fhtml5%2Flhk_burdinola.mp4" width="320" height="210" allowfullscreen></iframe>\nLehendakaria: “Euskadin hazkuntza bermatzeko eta kalitateko enplegua sortzen jarraitzeko gakoak inbertsioa, berrikuntza eta nazioartekotzea dira” Iturria: Irekia\n20190110_lhk_burdinola_058.jpg Iturria: Irekia\n20190110_lhk_burdinola_019.jpg Iturria: Irekia\n20190110_lhk_burdinola_003.jpg Iturria: Irekia\n20190110_lhk_burdinola_079.jpg Iturria: Irekia\n20190110_lhk_burdinola_084.jpg Iturria: Irekia\n20190110_lhk_burdinola_040.jpg Iturria: Irekia\n20190110_lhk_burdinola_091.jpg Iturria: Irekia\nLehendakariak Burdinola enpresa bisitatu du, enpresaren 40. urteurrenean\nIñigo Urkullu Lehendakariak, Arantxa Tapia Ekonomiaren Garapeneko eta Azpiegituretako sailburuarekin batera, Burdinola enpresa bisitatu du, enpresaren 40. urteurrenean.\nInstalazioak bisitatu aurretik, bilera bat egin dute eta, bertan, Burdinola enpresaren proiektua eta etorkizuneko erronkak aurkeztu dituzte. Bileraren ondoren, bisita hasi da zuraren atalean; ondoren, ibilbidearekin jarraitu dute, instalaziotik Showroom-era arte; bertan, Burdinolan egiten dituzten produktu guztiak daude ikusgai. Bisita amaitu ondoren, bertaratu direnak Areto Nagusian sartu dira eta bertan izan dira hitzaldiak.\nLehendakariak honako hau nabarmendu du: “Euskadin hazkuntza bermatzeko eta kalitateko enplegua sortzen jarraitzeko gakoak inbertsioa, berrikuntza eta nazioartekotzea dira”. Hori horrela, Lehendakariak aste honetan bertan mamitu den Enplegurako eta Ekonomia Suspertzeko Planaren lehen bi urteen ebaluazioa azpimarratu du. Bi urte horietan, Eusko Jaurlaritzak, honako hauetarako laguntza eman duela nabarmendu du: 670 enpresa txikik eta ertainek kanpo-merkatuetara jotzeko; 1.290ek hazkuntza- eta hedapen-inbertsioak osatzeko; 2.970ek modernizazio- eta berrikuntza-proiektuetan aurrera egiteko.\nTestuinguru horretan, Burdinola enpresari dagokionez, Lehendakariak enpresa erakunde integrala eta nazioartekoa dela esan du, bezeroaren beharretatik hurbil dagoena eta beti etengabeko hobekuntzara zabalik. Hori horrela, Lehendakariak esan du enpresaren nazioarteko apustua areagotu egin dela azken urteotan. “Erreferentzia bat zarete kanpora zabaltzeko eta nazioartekotzeko lan egiten duen herrialdearentzat”, esan du.\nEra berean, Lehendakariak Burdinola enpresaren filosofiarekin bat egin du: “Munduko laborategiko-proiektu seguru eta eraginkorrenak egiten ditugu; horietan, ikertzaileek gozatu egiten dute gizartea hobetzen laguntzen dutelako”. Eta esan du, ideia horiek oinarri hartuta, enpresak merkatuan marka aintzatetsi bilakatzea lortu duela eta bere zerbitzua bere instalazioen segurtasunarekin eta espezializazio-maila altuarekin lotzen dela. Bereizgarrien artean, Lehendakariak espiritu profesionala, talde-lana, kalitatea, berrikuntza, exijentzia eta bilakaera aipatu ditu.\nGainera, Lehendakariak nabarmendu du Burdinola buruan dela farmazia-, ospitale-, kimika- eta hezkuntza-sektoreetan. “Nazioartean aintzatespen handia duzue”, esan du.\nlehendakari_garapenaren_ere... behera kargatu (600 KB)\nlehendakari_garapenaren_ere... 10 MB\nDiscurso_LHDK_Burdinola__10... 100 KB (application/pdf)\nLehendakariak Ilarduyaren ibilbidearen balioa nabarmendu du, “enpresa ekintzailea da eta egokitzeko duen gaitasuna erakutsi du”


Itxita Industria-zibersegurtasunerako 2020ko laguntza-programa: 171 euskal enpresak laguntzak jasoko dituzte zibersegurtasun industriala bultzatzeko.\n171 euskal enpresak 1,3 milioi euroko laguntzak jaso dituzte Eusko Jaurlaritzako zibersegurtasun industrialeko 2020ko programaren bidez. Oraingo hau planaren hirugarren edizioa da, zeina 2018an hasi baitzen enpresa industrialetan zibersegurtasun-neurriak aplikatzeko eta, horrela, arlo horretan duten heldutasun-maila hobetzeko. Programaren helburu nagusia da zibermehatxuetatik hobeto babestea eta zibersegurtasuna aprobetxatzea lehiakortasun abantaila bezala. Guztira 194 proiektu aurkeztu dira, horietatik % 56 Gipuzkoakoak, % 33 Bizkaikoak eta % 10 Arabakoak.\nIndustria-zibersegurtasunerako 2020ko laguntza-programa\nEusko Jaurlaritzaren Ekonomiaren Garapen eta Azpiegitura Sailaren ustez, zibersegurtasuna funtsezko elementua da ekonomia garatzeko, eta egoera honi erantzun ahal izateko, industria-zibersegurtasunerako laguntza-programarako 2020ko hasierako aurrekontua handiagoa izango da beste urte batzuetakoa baino: 1.300.000 euro. Hala ere, baliteke ekitaldi honetan aurrekontua handitzea, aurreko deialdietan egin den bezala.\nZein proiektuk jaso dezakete diru-laguntza?\nIT/OT inguruneetan (Information Technology / Operational Technology) zibererasoez babesteko sistemak bateratzea eta integratzea. Arkitektura seguruak diseinatzea eta gauzatzea, eta hala balegokio, industria-sareak segmentatzea.\nEkoizpen-instalazioetako ekipo industrialen OT motako urruneko sarbideak sekurizatzea; sarbide horiek beharrezkoak dira ekipoen mantenua egiteko, kontrolerako eta operazioetarako, eta lan horiek gero eta sarriago egiten dira urrunetik.\nInformazio/datu industrialak sekurizatzea. Auditoretzak eta erakundetik kanpoko pertsonek egindako erasoen simulazioak, eta konpainiaren datuetara iristeko baimen desberdinak dituzten barne-profilen auditoretza.\nEkoizpen-instalazioetako software industrialaren zibersegurtasuna ebaluatzea eta hobetzea.\nIndustria-arloko enpresako langileak zibersegurtasunaz kontzientziatzeko ekimenak.\nIndustria-zibersegurtasunaren arloan industriaren gaur egungo egoeraren diagnostikoa egin eta Zibersegurtasuna hobetzeko haren jarduera-plana lantzea. Industriaren arloan arriskua eta ahultasuna aztertzea. Industriako sistema kritiko batek dituen elementu guztien zerrenda. Industria-arloko intrusioari buruzko test bat egitea. Ahultasunen azterketa web aplikazioetan. Industriako haririk gabeko komunikazioaren auditoretzak.\nIndustria-arloko Zibersegurtasunaren estandarretara egokitzea. ISO27001 arauak, Segurtasun Eskema Nazionala, PIC (Azpiegitura Kritikoen Babesa), zibersegurtasun-prozesuaren etengabeko berrikuntza eta antzekoak kudeatzea.\nPerimetroko segurtasun-gailuak eta beste gailu industrial batzuk (Switches, zundak, Appliances, firewall industrialak, PLCak, etab.) monitorizatzea.\nEnpresa industrialen zibersegurtasun-maila nabarmen hobetzeko eta gerta daitezkeen erasoekiko arriskua eta ahultasuna murrizteko beste proiektu batzuk.\nLaguntza programaren inguruko informazio osagarria hemen kontsultatu daiteke.\n2018ko deialdian 102 proiektu onartu ziren (56 enpresa gipuzkoar, 25 bizkaitarrak eta 21 arabarrak) 985.161 euroko azken laguntza eta 2,34 milioi euroko inbertsio pribatua.\n2019ko deialdian 219 proiektu onartu ziren (112 Gipuzkoako Lurralde Historikoan gauzatu dira, 72 Bizkaian eta 35 Araban) Eusko Jaurlaritzaren 1,95 milioi euroko azken laguntza eta 4,45 milioi euroko inbertsio pribatua.


Kanpai-hotsak eta konjuruak - Ahotsak.eus\nKanpai-hotsak eta konjuruak\nKanpai-hotsak eta konjuruak
Emakumeak ez ziren tabernetara sartzen. Durangon ez dute kanpai-hots berezirik, baina Abadiñon oraindik ere jotzen dituzte hildakoenak eta beste batzuk. Ume txikiak hiltzen zirenean, Abadiñon meza emateko ohitura zegoen. Trumoien aurkako konjuruak gogoratzen dituzte.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DUR-009-024 kodeko bideoa nahi duzula aipatzea: ahotsak@ahotsak.eus\nEmakumeak ez ziren tabernetara sartzen. Durangon ez dute kanpai-hots berezirik, baina Abadiñon oraindik ere jotzen dituzte hildakoenak eta beste batzuk. Ume txikiak hiltzen zirenean, Abadiñon meza emateko ohitura zegoen. Trumoien aurkako konjuruak gogoratzen dituzte.\nGaia(k): Ohiturak eta bizimodua » Erlijioa » Hiletak , Ohiturak eta bizimodua » Erlijioa » Kanpaiak , Ohiturak eta bizimodua » Erlijioa » Ohiturak eta sinesmenak , Familia eta harremanak » Sexua eta generoa » Genero berdintasuna\nBederatzi errealeko hileta\nGerra garaian emakumeei jarritako zigorrak\nKategoria ezberdinetako hildakoak\nEzkontzean lana utzi beharra, 1961ean\nBedeinkazioak, umetatik jaso dituzten ohiturak\nHiletetako ohiturak; klaseak egoten ziren


euskal herria: Juan Sebastian Elkano\nGaztetatik bere jaioterria zen Getariako itsasgizonen bizitzara ohitua izanik arrantzale izan zen, gerora Frantziako portuetan zehar merkatal eta estraperluko jardunetan ibili ondoren bere itsasgizon ibilbidea gehiago osatu zuen.\nBere izakera lehiatsu eta abenturazaleaz baliaturik, 1509an Cisneros apezpikuak Arjel erasotzeko antolatu zuen espedizioan parte hartu zuen, era berean Gonzalo Fernández de Córdoba kapitainak Italian zehar zuzenduriko kanpainetan ere egon zen, bertan Euskal Herriko beste gizaseme batzuk ere paper garrantzitsua jokatu zuten, adibidez Pedro Navarro, Olivetoko kondea zena.\nItzuli ondoren, Elkanok gerraontzi bat atzerritarrei errenditu zienez espainiar legearekin hainbat arazo eta liskar izan zituen, ondorio bezala Sevilla hirira ihes egin zuen, han 33 urterekin Fernão de Magalhães edo Magallanesen espedizioan zihoan eskifaian izen eman zuen. Espedizio honen lehenbiziko helburua Espainia eta garai hartako Sartaldeko Indiak eta Ekialde Urruna lotuko zituen ibilbidea irekitzea zen, honela portugaldarrek erabiltzen ez zuten ibilbide berri bat egitea ere helburu zutelarik.\nEspedizio hau 5 ontzi eta 234 gizonez osaturik zegoen, Elkanori Concepción naoan maisu postua suertatu zitzaion.\nEspedizioa 1519ko abuztuaren 10ean Sevillatik atera eta irailaren 20an Sanlúcar de Barramedan itsasoratu zen, ondoren Kanarietan geldiune bat burutu eta Brasilgo kostaldera zuzendu zen, hau Hegoaldeko norabidean zeharkatu eta 1520ko martxoaren 30ean San Julián deitu zuten ibaiaren bokalean gelditu (gaur egungo Patagonian) eta han neguan igaro zuten. Leku honetan Magallanesek Juan de Cartagena eta beste hainbat kapitain eta itsasgizon ugarik sorturiko batzordeari aurre egin behar izan zien, aurrera jarraitzeari uko egin eta matxinatu egin baitziren. Matxinatuek Elkanori San Antonio naoaren ardura militarra eman zioten.\nBi alderdien arteko liskarrak modu bortitzean konpondu ondoren, Elkano aurretik Concepción ontzian zuen kargura itzuli zen, postu honetan zegoelarik urte hartako azaroan gerora Magallanes itsasartea bezala ezagutuko zen itsasartetik igaro eta Ozeano Barearen handitasunean barneratu ziren. Gorabehera eta pasadizo ugariren ostean 1521eko udaberrian Filipinetara ailegatu ziren, ordurako espedizioari bi ontzi besterik ez zitzaizkion gelditzen eta jada berau osatzen zuten itsasgizonetako asko gaixotasunez hilak zeuden. Bertan zeudela, 1521eko apirilaren 27an Cebutik hurbil dagoen Mactan uhartean espedizio honetako buruzagi bikaina zen Magallanes bortizki hil zutelarik.\nMagallanes esploratzaile portugaldarrak prestatutako espedizioan parte hartu zuen 33 urterekin, portugaldarrek erabiltzen ez zuten ibilbide berri bat egitea helburu zutelarik. 1519ko abuztuaren 10ean Sanlucar de Barramedatik (Sevilla) irten zen espedizioa. Concepción untziko kapitain zela, Atlantiar Ozeanotik Ozeano Barera heldu ziren, gaur egun Magallanes itsasartea deritzona aurkitu eta igaroz.Filipinetara iristerakoan bost ontzietatik bi besterik ez zitzaizkien geratzen eta espedizioko kide asko gaixotasunen ondorioz hil ziren. Mactan irlako erasoan Magallanes hilik suertatu zen eta Elkanok Victoriaontziko eta espedizio osoko agintea hartu zuen. Moluka uharteetara iritsi eta ontzi bat bertan deseginda geratu arren, bestea espeziez kargatu eta itzulera antolatu zuten.\nHiru urte behar izan zituzten Sanlucar de Barramedara itzultzeko baina azkenean, eta irten ziren 265 gizonetatik 18 bakarrik itzuliz, 1522ko ekainaren 6an bueltatu ziren. Karlos V.a erregeak Elkano Valladoliden hartu zuen eta bere armarrian munduaren irudi bat ezartzeko baimena eman zion honako esaldi hau ipiniz: "primus circumdedisti me" ("zuk inguratu ninduzun lehena"). Handik hiru urtera beste bidaia batean abiatu eta bertan hil zen. Gorpua kareletik behera itsasora bota zuten.\nPublicado por Carlina acaulis en 16:00


Zabalik dago Mondragon Unibertsitateko Gabonetako Kanpamentu Teknologikoaren 4. edizioan izen emateko epea. | Kimu Berri\nZabalik dago Mondragon Unibertsitateko Gabonetako Kanpamentu Teknologikoaren 4. edizioan izen emateko epea.\nDiciembre 15th, 2016 | mikelorobengoa\nMondragon Unibertsitateko Goi Eskola Politeknikoak Arizmendi Ikastola eta CampTecnológico-rekin elkarlanean Gabonetako Kanpamentu Teknologikoen 4. edizioa antolatu du. Kanpamentu hauek 6 eta 14 urte bitarteko gazteek Gabonetako opor egunak modu dibertigarri eta produktibo batean jolastu eta ikasteko aukera ezin hobea eskaintzen dute.\nKanpamentu teknologikoak lau eguneko bi saioetan garatuko dira, lehenengoa abenduaren 27tik 30era eta bigarrena, urtarrilaren 2tik 5era, 9:00etatik 14:00etara. Beste urte batzuetan bezala, kanpamentuak Mondragon Unibertsitateko Arrasateko kanpusean egingo dira.\nEkitaldi hau Lehen eta Bigarren Hezkuntzako ikasleei zuzenduta dago eta parte hartzaileen adinera egokitutako hainbat ekintza teknologiko eskaintzen dira. Aurtengo edizioan 5 jarduera egitea aurreikusten da:\n- Kids&Tech (LHko 1. maila)\nGazteenei zuzendutako tailerra da hau, hainbat jarduera konbinatzen dira mundu digitaleko gaitasuna garatzeko, robotak eta errealitate areagotua erabilita. LH1eko ikasleek beren lehenengo esperientzia izango dute robotikarekin eta programazio sekuentzialarekin, Bee-bot eta Primo robotak erabilita. Askotariko gaien inguruko txantiloiekin egiten dute lan: animaliak, landareak….Chormville-rekin paper batean margotzen dutena 3Dan azaltzen da euren tabletetan.\n- Inventor Lab (LHko 2. eta 4. maila)\nTailer honen helburua da programazioa eta robotika konbinatuko dituen lehen proiektu bat egitea. Programazio eta Robotika hastapena. Scratch erabiliz programa bat egiten erakutsiko diegu, eta Lego WeDo 1.0 erabilita sortu duten muntaiarekin interakzioan egongo da. Modu horretan, bideojokoen mundu birtuala WeDok eskaintzen duen mundu errealarekin konektatzen ikasiko dute.Gainera, Koduerreminta erabili bideojoko bat garatuko dute, baita Micro:bit plaka elektronikoa jolasteko agintean nola erabili ere.\n- Robotikaren hastapenak (LHko 5. eta 6. maila eta DBH)\nRobotikaren hastapenak, Lego EV3 erabilita LHko 5. eta 6. mailako eta DBHko ikasleentzat. Ikasleak adinaren araberako taldeetan arituko dira. Tailer honetan robot autonomo baten proiektua garatuko dute Lego EV3 erabilita. Motorrak eta sentsoreak kontrolatzeko beharrezko jarraibideak nola programatu ikasiz eta modu horretan, ikasleek planteatzen dituzten misioak eginez.\n- Robotika aurreratua (LHko 5. eta 6. maila etaDBH)\nRobotika aurreratuaLego EV3 erabilita LH 5. eta 6. mailako eta DBHko ikasleentzat. Ikasleak adinaren araberako taldeetan arituko dira. Aurretik Lego EV3rekin lan egin baduzu hau da zure tailerra. Marteko esplorazio misioak egiteko robot bat eraiki beharko duzu eta robotaren mugimendua zehaztasunez kontrolatzen eta misioan proposatutako eginkizunak betetzen ikasiko duzu. .\n- 3D inprimaketa eta Modelatu digitala (LHko 5. eta 6. maila etaDBH)\n3Dko diseinura hastapena Tinkercard erabiliz eta 3D inprimagailu bat erabiltzen ikastea LH 5. eta 6. mailako eta DBHko ikasleentzat. Ikasleak adinaren araberako taldeetan arituko dira.\nKanpamentuko azken egunean, ordu batez kanpamentuko ateak irekiko dira (13:00etatik 14:00etara). Familiek ikasleek aste osoan zehar egin dituzten lanak ikusi ahal izango dituzte.\nInformazio gehiago CampTecnológico web gunean: http://camptecnologico.com/campamentos-navidad-mondragon-arrasate/\nCalendario | Tags: MGEP


Bi enplegu-anezka berriek beren jarduerari ekingo diote datorren astean - Área de prensa - Bizkaia.eus\nBi enplegu-anezka berriek beren jarduerari ekingo diote datorren astean\n2019(e)ko otsailaren 12(a) 18:00\nProgramak, beraz, 23 deialdi egingo ditu legegintzaldiaren hasieran Bizkaira iritsi zenetik. Gaur egun aktibo dauden lau anezketako parte-hartzaileek Networking jardunaldi batean eta Víctor Küppersen hitzaldi batean hartuko dute parte.\nAnezka-Enplegu eta ekintzailetza solidarioko bi anezka berriak, Bilbon eta ezkerraldean egingo direnak, beren jarduera abiaraziko dute datorren astean, berrogei parte-hartzaileak hautatzeko fasea amaitu eta gero.\nEnplegua eta ekintzailetza indartzeko programa horrek, beraz, oraingo foru legegintzaldian zehar 23 deialdi egingo ditu, orain dela hiru urte baino gehiago Bizkaira iritsi zenetik.\nTeresa Laespada Enplegua, Gizarte Inklusioa eta Berdintasuna Sustatzeko foru diputatuak gaur azaldu duenaren arabera, bi edizio berri horiek amaitzen direnean, legegintzaldi honetan zehar 475 pertsona pasatuak egongo dira programatik, lan-merkatuan sartzeko % 62 baino gehiagoko indizeekin. Anezketako 290 parte-hartzaile baino gehiagok aurkitu dute enplegua Bizkaian , gaineratu du.\nSailera eta DEMA Enplegurako eta Ekintzailetzarako Foru Agentziara iritsi ginenera arte, Bizkaian ez zegoen horrelako programarik. Hogei bat anezka iragarri ditugu legegintzaldi honetara eta, guztira, 23 izango dira , azpimarratu du.\nDiputatuak datu horiek eskaini ditu Networkingera bideratutako topaketa batean. Topaketa hori enpresa-munduko ordezkariekin eta gaur egun aktibo dauden lau enplegu-anezketako parte-hartzaileekin egin da. Topaketa osatzeko, Víctor Küppersek hitzaldia eman du eta azken urteotan zehar anezka horietan parte hartu duten guztientzako irekia egon da.\nEnplegu Anezkak programak langabezian direnen gaitasun pertsonalak eta enplegagarritasuna hobetu nahi ditu, baita laneratze prozesuan lagundu ere. Hainbat hilabetez taldean lan egingo dute, taldeko kide guztien ahaleginak batuta, lanpostu bat aurkitzeko dituzten aukerak areagotzeko asmoz.\nEnplegu anezka bat langabeen, boluntarioen, pertsona aktiboen, eta gizartean ikusgarriak diren pertsonen talde heterogeneo bat da, eta antolatu egiten dira koordinatzaile baten laguntzarekin, enplegua bilatzeko, bai besteren kontura bai norbere kontura; izan ere, taldekide guztiek lan merkatuan sartzeko bide eta modu desberdinak aztertzen dituzte.\nGehienez 20 pertsonak osaturiko taldeak elkarrekin lan egiten du hura osatzen duten kide guztientzat lana aurkitzeko xedez.\nKoordinatzaile batek laguntza eskainiko dio etengabe taldeari, eta banakako eta taldeko saio guztietan egongo da.\nAnezkan parte hartzea borondatezkoa da, eta ez dago ordainik. Programak iraun bitartean, konpromiso maila handia eskatzen du parte hartzeari eta saioetara joateari dagokionez.\nAnezkak bost hilabete irauten ditu zuzenean; denbora horretan, partaideek laneratzeko urratsak egingo dituzte, hainbat jarduerari esker.\nSaioak astean hirutan izango dira, saio bakoitzeko bost orduko jardunaldietan, koordinatzailearekin eginiko borondatezko bestelako esku hartzeak eta ordutegi horretatik kanpo gauzaturiko beste jarduera batzuk gorabehera.\nTaldeko saioak non enplegagarritasuna hobetzeko hainbat proiektu, prestakuntza pilula, taldeko dinamika eta taldeko lan gauzatuko diren.\nZuzeneko harremanak enpresekin eta lantegiak giza baliabideetako arduradunekin.\nForoak, topaketak eta ekitaldiak antolatzea eta haietan parte hartzea.\nNegozio ideia bat duten pertsonei zuzenduriko ekintzailetzako lantegiak eta ibilbide praktikoa.


Gipuzkoako Foru Aldundiko Ingurumen eta Obra Hidraulikoetako Departamentuak eta Oiartzungo Udalak, Energia Argitu programaren baitan, elektrizitatearen faktura berriaren inguruan informatzeko on-line tailerra antolatu du ekainaren 23an, asteazkena, 18:00etan.\nTailer honen helburua ekainaren 1etik indarrean dauden elektrizitatearen faktura berriaren tarifei buruzko oinarrizko azalpenak ematea da. Gainera, tailerra herritarrei irekitako leihatila baten modukoa izango da, gai honi buruzko edozein zalantza galdetzeko eta hizlariak momentuan erantzun ditzan. Izan ere, elektrizitatearen erabilerarik intentsiboenak kontsumo handiko orduetatik at egitea bultzatzeko, eta sistema elektrikoa gehiago orekatzeko, jada indarrean den prezioaren sistema berriak ordu tarteetan oinarritutako prezioak dakartza, baita bi potentzia desberdin kontratatzeko aukera ere.\nTailer honetan parte hartu nahi duten herritarrek aurretik izena ematea beharrezkoa da, ezinbestekoa baita aldez aurretik saiorako sarbidea jasotzea. Izena emateko honako bideak erabil daitezke:\nPosta elektronikoa: argitu@gipuzkoa.eus\nTelefonoa: 943 16 41 72/605 75 76 87\nInternetera sarrera izatearekin nahikoa da, ez da programarik deskargatu behar saioa jarraitzeko. Saioa euskaraz izango da baina aldibereko interprete zerbitzua edukiko du, horrela, nahi duenak gazteleraz azalpenak entzun eta galderak egiteko.\ntailerrean sortzen diren galdera eta zalantzak txat bidez luzatu ahal izango dira eta, ahal den neurrian, saioan bertan entzungo dira. Denborarik emango ez balu, mezu elektroniko bidez erantzungo zaizkie galderak parte-hartzaileei.\nTailer hauek Energia Argitu programaren baitan kokatzen dira eta helburua Gipuzkoako sektore ezberdinei (etxebizitzak, merkataritza, enpresak txikiak...) energiaren kontsumoaren murrizketa lortzeko, eraginkortasuna handitzeko eta energia berriztagarriak bultzatzeko tresnak eskura jartzea da.


1978ko sanferminetako gertaerak argitzeko udalaren Egiaren Batzordea – San Fermines 78 gogoan\nJoan den azaroaren 2an, Iruñeko Udalak Sanfermines 78:gogoan! Herri ekimenak aurkeztutako mozio bat onetsi zuen. Bertan, beste lau punturekin batera honako konpromisoa hartu zuen: 2017 bukatu baino lehenago, bidezkotzat jotzen diren ekintzak hastea memoria historikoaren arloan entzute akademiko eta juridiko handiko pertsonek 1978ko sanferminetan hiri honetan eragindako gertaeren prozesua abia dezaten, Egia, Justizia eta Ordainean oinarritua, eta 2018ko uztaila baino lehen, txosten bat presta dezaten, besta haietan, giza eskubideei dagokienez, izandako urraketak eta haietatik eratorritako erantzukizunak zehazteko.\nHorrela, Udalbatzak beste urratsa eman du memoria bizi eta demokratikoaren eremuan, 2013ko maiatzean Kereila Argentinarrari atxikimendua adierazi ondoren eta 2017ko martxoan Iruñeko epaitegietan berezko kereila bat aurkeztu ondoren, azken hori 1936ko estatu kolpearen aldekoek eta ondoko diktadurak hiri honetako pertsonen aurka eragindako erailketengatik. Estatuko lehendabiziko udala izan zen eta bidea erakutsi zien jarraiki zitzaizkion beste udal batzuei, hala nola, Zaragoza, Gasteiz, Bartzelona, Durango… eta, berriki, Madril.\nOrain garrantzi handiko udal prozesu formala abiatu du: adituen talde bat sortzea, modu independente eta profesionalean, 1978ko sanferminetako gertaera tragiko haien protagonista eta lekuko izan zirenen testigantzak eta agiriak bilduko dituena. Helburua da txosten bat prestatzea nazioartean itzultze, konpentsazio eta birgaitze eskubideari buruz dagoen araudiaren premisen arabera, bertan giza eskubideak eta biktimen memoria, bai eta osotara erasoa izan zen hiriarena ere, errebindikatuta.\nHorrekin, Udalak jarrera hartu du, planto egin eta ozen, garbi eta tinko aski da! erratea erabaki duten herritar askorekin batera; berrogei urteotan nagusi izan den isiltasun eta inpunitatearekin hautsi behar delako; egia, justizia eta ordaina gauzatu gabe ezin baita bizikidetza demokratikorik eraiki. Ekimen hau sostengatu eta bertako partaide diren laurogeita hamar talde baino gehiagok ere (sozialak, sindikalak, kulturala, auzokoetakoak, enpresa batzordeak, peñak eta memoria historikokoak) horrela adierazi dute.\n1978ko uztailaren 8ko gertaerei buruzko Egiaren Batzordea sortzea herritarren eta Udalaren arteko lotura da. Afera publikoetan parte hartzeko eskubidea eta udal autonomia bateratzen dituen formula da, oinarrizko eskubide funtsezko hori bermatu eta gordetzen duen antolakuntzaz hornitze aldera.\nAditu talde horren lana mugatua da denboran: 2017. urtea bukatu baino lehen eratu behar da eta 2018ko uztailaren 8a baino lehen bukatu. Gertaera haiek bizi izan zituzten pertsonen testigantzak izanen dituzte eta azken irizpena Udalak, osoko bilkuran, onetsi beharko du. Bildutako dokumentazio osoa zein sortutako testigantzak Udal artxiboan utziko dira eta haren ondorioak bidezkotzat jotzen diren nazioarteko eta estatuko erakunde eta estamentu orotara helaraziko.\nEz da lehen aldia hiri honetako Udalak mota honetako jardun bat onesten duela. 1978an bertan, peña, diputatu eta senatari, alderdi politiko, sindikatu, auzo elkarteekin batera parte hartu zuen Hiriaren Batzorde Ikertzailea deitu zen hartan. Non dago bildutako dokumentazioa, non daude testigantzak? Norbaitek desagerrarazi ditu. Era berean, dokumentazio ofizial osoa, bai orduko Gobernu Zibilarena, Barne Ministerioarena bai ireki eta inor auzipeturik izan gabe itxi ziren sumario judizialena ezkuturik ezkutuenean daude, eta iritsiezinak, noski.\nUdal erabakia, herritarren ekimenekin batera, ezarritako isiltasunaz hiri honekin dagoen zorra kitatzeko aitzin urratsa da.\n‹ Iruñeko udalbatzak onartutako mozioa\nSanfermines 78 gogoan! Nafar Parlamentuaren Herritarrekiko eta Erakundeekiko Harremanetako komisioan ›\nOne comment on “1978ko sanferminetako gertaerak argitzeko udalaren Egiaren Batzordea”\nIna Martínez (e)k dio:


HasieraTURKEYMarmara eskualdea59 CorluMustafa Hoş kazetaria Çorlu Tren hondamendia ikertzen\n04 / 10 / 2019 Levent Elmastaş 59 Corlu, 59 Tekirdag, Intercity Trenbide Sistemak, RAILWAY, GENERAL, GOIBURUKO, Marmara eskualdea, TURKEY 0\nkorridorearen tragedia ikertzen duen mustafa hosa kazetaria\nGalip Yılmaz Özkurşun fiskalak, XÇUMUk bizirik galdu zuen tokian hondamendiaren kasua bilatzen ari zen 25-ek, 110 mila kiloko kalte-ordaina eskatu zuen Mustafa Hoş kazetariaren hasieratik hondamendia gertutik jarraitzen.\nMustafa Hoş kazetariak, 16 Puntuko albistearen arabera, kalte-ordaina emateko erabakiari erantzun zion: "Çorlu tren hondamendiko fiskalak epailearen esku utzi ninduen. Kontzienteki bideratzen du zigor jurisdikzioa. TCDD administrazioa auzitara eraman ezin duen 25 fiskalak 110 mila kilo nahi ditu ".\nAtseginaren aurkako irekitako kalte-ordaina ebaluatzen duen Babıali telebistako programak, Galip Yilmaz fiskalak adierazi zuen ez dagoela Özkurşunaren aurkako kontu pertsonalik.\nAtsegina, fiskalak ez duela bide egokia sentimendu pertsonalekin eta karrera sentimenduekin jarraitzea, Hoş Kazetariak ez du / ez luke kontzienteki autoritate judiziala zuzendu nahi ".\nJarraitzen jarraituko dut\nAzaldu du bere aurkako kasua etz mehatxua dela Hoş kasu honi jarraituz, Hoşek esan du kasuak ez duela beldurtuko eta kasua jarraitzen duela.\n12 Irailean, Çorlu trenaren hondamendiaren kasuaren azken entzunaldia aditu berria izendatzea erabaki zen eta hurrengo audientzia abendura arte atzeratu zen.\nProkuradoreari buruzko 110 mila kilo Mustafa Hoş, profe aditu batzordearen kalte-ordainen aurkako auzia ireki zuen. Mustafa Karaşahin beste aditu bezala, Sıddık Binboğa Yarman Pamukova trenaren hondamendia garbitu zuen ordezkaritzan 41-ek bizitza galdu zuen eta Yarman-ek TCDD-rekin harreman komertzialak izan zituen Karaşahin bezala. (T24)\nAdierazpen Shocked Corlu Tren hondamendia kasu 10 / 09 / 2019 Çorlu 25 328 1 hil eta 2001 zauritu zen trenaren hondamendiaren aurkako kasuaren bigarren audientzia da. Assize Auzitegiak Çorlu Hezkuntza Publikoko Zentroan ikusi zuen. Kurt Bideko zaindariak lerroaren oroitzapenak dira. Badakite nora joan behar duten. Arazoren bat gertatu zenean, berehala ohartarazi zioten arduradunei. Langile horretan XNUMX bertan behera utzi zuten ", esan zuen. Errepublikako albistearen arabera," goizean goiz tren tren hondamendian senideak galdu zituztenak, "justizia nahi dugu" pankarta hezkuntza zentro publikoaren aurrean entzunaldia iritsi zen. Segurtasun arduradunek epailearen erabakia izan zuten akusazioan sartutako biktimek soilik entzun dezaketela ...\nÇorlu Tren hondamendien kasua 10 abendura atzeratu zen 12 / 09 / 2019 Tekirdağ-eko Çorlu auzoan, 25 pertsona hil ziren eta 328 pertsona zauritu ziren, Çorlu Herri Hezkuntza Zentroan tren istripuaren bigarren epaiketan. Gökay Basca Birgun-en txostenaren arabera; "TCDD 1 Eskualdeko Zuzendaritza atzo egindako agerraldian eta gaur bertan jarraitzeko Halkalı Turgut Kurt 14-eko burdinbideen mantentze-zuzendaritzako burdinbideen mantentze-lanetako kudeatzaile gisa aritu zen. Çerkezköy Özkan Polat, Errepideen Mantentze eta Konponketa Burua errepideen mantenimenduko buruak, Celaleddin Çabuk, Errepideen Mantentze lanetako eta konponketetako arduraduna zen eta Çetin Yıldırım, zubietako buruak, defentsa egin zuen. Auzitegian hartutako erabakiarekin ...\nPamukova 222 mila libera kobratzen du Muhammad bere familia galdu zuen trenaren hondamendiaren ondorioz 26 / 12 / 2013 Pamukova 222 mila kilo tragedia baten tragedia tragedia baten ondorioz tragedia baten ondorioz: azeleratua trena hondamendia ondorioz 41 hil zen Sakarya Pamukova en. Muhammet Aydın, bere ama, aita eta anaia galdu zuen istripu hondamendian, TCDD-rekin aurkeztu zuen auzia irabazi zuen. Epaitegiak 9 mila libera ordaindu behar izan zuen Mohammadentzat, 9eko adinean umezurtz egina zegoenarentzat. Epaitegiak erabaki zuen 222 duela urte batzuk trenbide-istripu azeleratu bati lotuta, 9,5-ek Sakarya Pamukova-n hil zela. Şaziy bere ama istripuan, Yavuz aita, eta bere anaia, 41 Muhammet Aydın-en hil zenean, Mevlüt'ık galdu zuen eskubidea aurkitu zuten. Estatuko Trenbideak Turkiako Errepublikako ...\nTCDD 103 Milaka kilo konpentsazio kasu 15 / 08 / 2019 13 Abendua 2018, abiadura handiko tren bat da, Ankara, Ankara, Ankara, Turkiarako bidea egiten duena. 9 pertsona hil eta 86 pertsona zauritu ziren tren istripu batean, Dr. Abdurrahman Yurtaslan Onkologia eta Ikerketa Ospitaleak adierazi zuen tratamendua Cetin-en, tratamendua etengabeko lesioagatik eta materialengatik, galera moralengatik, TCDD'ye-k kalte-ordaina emateko auzia ireki zuela adieraziz. Auzitegian egin zuen eskaeran, esan zuen ez zegoela seinaleak Marşandizko estazioan istripua gertatu zen tokian.\nPamukova 222 mila libera kobratzen du Muhammad bere familia galdu zuen trenaren hondamendiaren ondorioz\nCHP Tanrıkulu, YHT-k Batzarrei galdetu zien hondamendiaren arduradunei\nÇorlu Tren Istripuen Ikerketa AKP eta MHP-k ukatzea\nÇorlu Taldeko Taldearen lehendakariordea Tren Disaster Resolution\nİMO-ren Çorlu Tren Disaster Txostenak iragarri du


Rubalcaba: Azken sei asteak oso txarrak izan dira ETArentzat\nBestalde, Barne ministroak aitortu egin du ezker abertzalearen azken agirian berritasunak daudela, baina ETAri indarkeria behin betiko uztea exijitzeko eskatu dio.\nAlfredo Perez Rubalcaba Espainiako Gobernuko presidenteorde eta Barne ministroak txalotu egin ditu Guardia Zibilak gaur Legorretan egindako bi atxiloketak, eta azken sei asteak ETArentzat oso txarrak izan direla adierazi du.\nErakunde terrorista berriz antolatzen ari den galdetu diotenean, Estatua jada bikain antolatuta dagoela erantzun du.\nRubalcabak gainbegiratua eman dio azken hilabete eta erdiari, eta Otazua taldea eta ETAren zuzendaritza militarra desegin dituztela, eta besteak beste Jone Lozano atxilotu dutela aipatu du. Ez dakit ETA berriz antolatzen ari den, baina jakin badakit gu bikain antolatuta gaudela, berretsi du.\nGaur atxilotutako bi anaiei dagokienez, ETAn luze zeramatela eta historia garrantzitsua dutela adierazi du.\nBestalde, Rubalcabak hizpide hartu du ETAren eta Frantziako Poliziaren arteko tiroketaren ostean ezker abertzaleak publikatutako agiria. Egia da berrikuntzak dituela, aldaketak ditu eta aitortu beharra daukat, adierazi du, baina ETAri indarkeria behin betiko uzteko eskatu behar diola nabarmendu du.\nBilduri buruz, ministroak esan du berrikuntzarik duenean jakiten lehenak Estatuko Abokatutza eta Fiskaltza izango direla.\nInformazio gehiago:Eitb: Rubalcaba: Azken sei asteak oso txarrak izan dira ETArentzat


BOE.es - Estatuko Aldizkari Ofiziala: Euskaran, gehigarria 17/06/2017\nBOEren euskarazko gehigarria: Larunbata 17 de ekaina de 2017, Zk. 144\nBerreste Agiria, Zinema Iberoamerikarra Integratzeko Hitzarmenaren Zuzenketa Protokoloarena; protokolo hori Kordoban egin zen 2007ko azaroaren 28an.\n(gaztelaniaz) PDF (2017/6895 - 6 or. - 195 KB)\nEbazpena, 2017ko ekainaren 16koa, Tabako Merkaturako Ordezkaritzaren Lehendakaritzarena, Penintsulako eta Balear Uharteetako Tabako eta Tinbre Saltokietarako zenbait tabako-laboreren publikoarentzako salmenta-prezioak argitaratzen dituena.\n(gaztelaniaz) PDF (2017/6896 - 2 or. - 179 KB)\n616/2017 Errege Dekretua, ekainaren 16koa, Karbono-isurketa gutxiko ekonomiara pasatzea ahalbidetzen duten toki-entitateen proiektu bereziei —2014-2020 hazkunde jasangarriaren FEDER programa operatiboaren esparruaren barruan— zuzeneko diru-laguntzak ematea arautzen duena.\n(gaztelaniaz) PDF (2017/6897 - 66 or. - 1.235 KB)\nETU/555/2017 Agindua, ekainaren 15ekoa, Minda tratatzeko eta gutxitzeko instalazioei —ekainaren 16ko IET/1045/2014 Aginduaren bidez onartuak— aplikatzekoak diren instalazio tipoen ordainketa-parametroak ezartzen eta 2017-2019 aldi erdirako eguneratzen dituena.\n(gaztelaniaz) PDF (2017/6898 - 27 or. - 6.459 KB)\nEIC/556/2017 Agindua, ekainaren 14koa, honako informazio kuantitatiborako urteko eredu hauek onartzen dituena: kaudimen-araubide orokorrean dauden aseguru-entitateek eta berraseguru-entitateek aurkeztu behar dituztenak, estatistika- eta kontabilitate-ondoreetarako; kaudimen-araubide berezian dauden aseguru-entitateek eta berraseguru-entitateek aurkeztu behar dituztenak, gainbegiratze-, estatistika- eta kontabilitate-ondoreetarako; kaudimen-araubide orokorrean dauden aseguru-entitateek eta berraseguru-entitateek inbertsio eta ehorzketen inguruan aurkeztu behar dituztenak, gainbegiratze-, estatistika- eta kontabilitate-ondoreetarako; aseguru-entitateen eta berraseguru-entitateen taldeek aurkeztu behar dituztenak, estatistika- eta kontabilitate- ondoreetarako.\n(gaztelaniaz) PDF (2017/6899 - 300 or. - 11.644 KB)


Iñigo Urkullu buruzagi jeltzaleak egoera politiko eta konomikoa aztertu dauz goizean Bizkaia Irratian. Moncoa Jauregian atzo Mariano Rajoygaz izandako batzarraren ganean, batzar garrantzitsua izan zala esan deusku. Egoera ekonomikoaz eta bakegintzeaz egin eben berba politikari biek.\nEspainiako gobernuak igarritako murrizketak hemen ez dirala beteko esan dau Jaurlaritzak baina Jaurlaritzaren diskurtsoan tranpea dagoala dino Urkulluk.\nAstegoienean boto asmoari buruzko inkestearen ganean be bere eretxia emon deusku EAJko EBBko presidenteak.\tIñigo Urkullu\nurkullu\tAlbiste gehiago\tHizkuntza eskubideak bermatu arte lanean jarraituko dau Behatokiak Geroa Bairentzat murritzaileak dira Rajoyren neurriak


TicketBAI sistemaren inguruko saioa antolatu du Iraurgi Berritzenek maiatzaren 20rako - Azpeitia - uztarria.eus\nTicketBAI sistemaren inguruko saioa antolatu du Iraurgi Berritzenek maiatzaren 20rako\nAnartz Izagirre 2021-05-15 08:30\nBesteak beste, sistemak TicketBAI sistemara nola egokitu azalduko du online egingo den saioan. Enpresek irekita dute saioan izena emateko aukera.\nUrola Erdiko enpresek TicketBAI sistemaren inguruan gehiago jakiteko aukera izango dute maiatzaren 20an, osteguna. Izan ere, Iraurgi Berritzen garapen agentziak, Gipuzkoako Foru Aldundiaren Ogasuna eta Finantza arloarekin lankidetzan, sistema horren inguruko online saioa egingo du egun horretan, 15:00etan hasita. Bertan, sistemak TicketBAIra nola egokitu jakiteko eta ezarpen-betekizunen oinarrizko ildoak ezagutzeko aukera izango dute enpresek. Saioan Maria del Coro Pereiro Estrategia Teknologikoko zuzendari orde nagusiak eta Luis Javier Irastorza Zerga Transformazio Teknologikoko Zerbitzuko buruak parte hartuko dute, eta horiek TicketBAI zer den, nori eragiten dion, nola funtzionatzen duen eta sistemaren inguruko beste hainbat xehetasun azalduko dituzte.\nSaioan parte hartzeko interesa duten enpresek jvalverde@iraurgiberritzen.eus helbide elektronikora idatzita eman beharko dute izena, eta parte-hartzaile horiei online saiorako lotura bidaliko zaie.


Irakurzaletasuna sustatzeko kanpaina abiatuko du aurten ere Topaguneak | Hitzen uberan\n← Barrualdeak olerki eta margo erakusketa\nLutxo Egiaren hitzak →\nIrakurzaletasuna sustatzeko kanpaina abiatuko du aurten ere Topaguneak\nPosted on 2011-04-21 by admin\nTopaguneak Irakurri, Gozatu eta Oparitu egitasmoaren bosgarren edizioa aurkeztu du Donostian. Irakurketa sustatzeko asmoz sortu den egitasmoa Hego Euskal Herriko 12 herritan gauzatuko da, tokian tokiko euskara elkarteen, udal liburutegien eta liburu denden elkarlanari esker. Hona, Topaguneak berak emandako azalpenak “Irakurri, Gozatu eta Oparitu” egitasmoari buruz.\nIrakurri, Gozatu eta Oparitu egitasmoa apirilaren 23an hasiko da, Liburuaren Nazioarteko Egunean. Katalanek Diada de Sant Jordi delakoa ospatzen dute egun horretan, elkarri arrosak eta liburuak oparituz. Amaiera, berriz, uztailaren 23an izango du: izan ere, uda izaten da jendeak irakurtzeko denbora gehien duen tartea, eta ondorioz uda aurreko hilak oso egokiak iruditu zaizkigu liburu trukea sustatzeko.


Gabonetan zehar hainbat ekintza egin ditugu; Gabon Jaia "Irribarretsu ikusi nahizaitut" lelopean, Beleneko argia hartzera joan ziren nagusienak beste sarrera baten ikus duzuen moduan, Uribarriko egoitzan abesten eta ondoren Olentzerorekin batera joan ginen eta azkenik Oiartzunen gabonetako kanpamentua pasa dugu.\nGabon jaian, abenduak 22, durangoko umee nahikotxo 17:30 aldera Andra Mariko portikora hurbildu ziren prestatutako tailerretan parte hartzera. Tailerrak hauek izan ziren: txapak, stop, arrantza, dardoak, caritas-ko panelekin informatu, post-itzetan idatzi eta pothocoll-ean parte hartu. Umeak tailer guztietatik pasatu ostean puzzle bat egin behar zuten tailer bakoitzean emandako piezarekin, non, "Quiero verte sonreir gabon jai 2012" ipintzen zuen. Eta hau osatutakoan txokolate bero bat hartu ahal zuten. Txokolatea Inurriko Azkarrak egin zuten.Tailerraz gain, Inurriko rastrilloa egon zan eta beste estan bat, non, txokolatea eta pastel zatiak saltzen zituzten.\nHonen ostean, 19:00 ospakizuna izan genuen. Bilbotik ekarritako Beleneko argia, Durango daunden elkarte eta taldeeen artean banatu genuen. Ospakizun oso alaia izan zen. Eta gustura egon ginen. Ospakizunaren amaieran, tailerretan parte hartu zuten umeen argazkiak jarri genituen eta hauxe jendeari asko gustatu zitzaien.\nAbenduak 24, Uribarreko egoitzara joan ginen, eta han zeudenei arratsaldea alaitzen zaiatu gienen. Txikienek; "Olentzero", "Hator hator" eta "Kiriki koroko" abestiak abestu zituzten eta aldiz nagusiak; "Trenaren zarata", "Belenen" eta "Hator hator"\nAbestu ondoren, musika eskolarantz joan ginen, handik Olentzero eta Maridomingirekin irten ginen. 18:00 aldera euren antzerkia ikusi genuen.


AEBtan borrokatzeko aukera izatea ohorea dela nabarmendu du Kerman Lejarragak\nMar 9, 2017\tNork\tAintzina Monasterio\t-\nDi Bella Entertainment enpresagaz hiru urterako kontratua sinatu zuen aurreko astean morgarrak.\nUdan abiatuko da AEBra, baina data zehatzik oraindik ez dutela adierazi du: “Seguruenik uztailean joango naiz”.\nProposamen bat baino gehiago eduki ditu, baina, Di Bella Entertainment enpresarena onena izan denez, harekin sinatzea erabaki zuen. Morgako errebolberraren berbetan, orain arte egindako lan onaren “fruitua” da AEBtan jokatzea.\nAEBtan jokatu arren, Bilbon bizitzen eta entrenatzen jarraituko duela argitu du, eta borrokaldiak dituenean bidaiatuko du hara. Europan borrokatzen segituko du, baina orain baino borrokaldi gutxiago izango ditu hemen.\nEtapa berriari ekiteko ilusioz dago Morgako boxeolaria, baina gaur gaurkoz zapatuko borrokaldia du buruan. Urtarrilaren 9tik buru-belarri ari da borrokaldia prestatzen: “Momentuz AEBtako lana bigarren maila batean daukat; orain zapatuan borroka ona egin, eta irabaztea da nire helburua”.\nHain zuzen ere, zapatuan jokatuko du AEBtara joan aurretiko euskal zaleen aurreko azken borrokaldia. Gabor Gorbics hungariarraren kontra ariko da nor baino nor gehiago Bilboko Bizkaia frontoian. Aurkari gogorra dela azaldu du; besteak beste, Kickboxing eta FullContact espezialitateetako munduko txapelduna da.\n20:00etan hasiko da boxeo jaialdia. Morgako errebolberraren eta La ardilla de Oroshazaren borroka izango da gaueko borrokaldi nagusia, eta haregaz batera beste zazpi borrokaldi ikusteko aukera edukiko dute zaleek.\nGaueko boxeo jaialdiaren aurretik, Bizkaiko Boxeo Olinpikoko Txapelketak jokatuko dituzte, 17:45ean hasita.\nALBISTE HONEKIN LOTUTA: Kerman Lejarragari elkarrizketa\nIndarkeria matxista inoiz baino indartsuago salatzeko eguna\nGernika Jai Alaiko zazpi bikotek lehiatuko dute Bizkaiko Txapelketa\n[BIDEOA] Txomin Aranari elkarrizketa\nGernika RTk El Salvadorren kontra jokatu ...\nNork Lea-Artibai, Mutriku eta Busturialdeko Hitza - Aza 24, 2017\nIndarkeria matxista inoiz baino indartsua ...\nNork Izaro Mendieta - Aza 24, 2017\n‘Hauspoaren dantza’ berbaldi m ...\nNork Oihana Cabello Elorriaga - Aza 24, 2017\nGernika Jai Alaiko zazpi bikotek lehiatu ...\nNork Busturialdeko Hitza - Aza 24, 2017\n161 urteko kartzela zigorra ezarri diote ...\nNork O.Z. - Aza 24, 2017\n21. Pura Caspa\nSaridunak DONOSTIAKO AQUARIUMA\nNork hitzatxokoa - Aza 21, 2017\nSariduna BERTSOLARI TXAPELKETA NAGUSIRAKO ...\nSariduna LA PERLA Forman jartzeko Talaso ...\nSariduna Neguko katalogotik euskarazko jo ...\nAnnapurnari buruz ariko da Manex Duo be ...\nNork Olaia Zabalondo - Aza 22, 2017\nGaztelugatxe Europako bigarren zinema kok ...\nNork Olaia Zabalondo - Aza 8, 2017\nKalerik kale iniziatibaren partaideren batekin kontaktuan jarri nahiko ...\nBihar txosnetan salduko diren olagarro brotxetak prestatzen eman dute ...\nInteresante contenido, muy recomendable, muchas gracias por la informa ...\nBERRI ONETAN JARTZEKO GEHIGARRIAK Bariku 8an, kontzertuen ostean eo ...\nLointek Gernika Bizkaia, Santurtzi eta Bidaideak taldeek liderren aurk ...\nKontzertua programatzen dugunean, gure harresian argitaratuko dugu eta ...